Paul Walker Meninggal Dunia Selepas Terlibat Kemalangan

Pelakon siri Fast Furious, Paul Walker dilaporkan meninggal dunia di dalam sebuah kemalangan ngeri yang berlaku di Santa Clarica, California beberapa jam yang lalu.

Paul yang terkenal dengan watak Brian O’Connor dikatakan gagal mengawal Porshe Carrera GT baru milik beliau sebelum melanggar sebuah tiang telefon di tepi jalan yang mengakibatkan kenderaan tersebut meletup.

Turut meninggal di dalam kemalangan ini ialah seorang penumpang yang masih belum dikenal pasti. Beliau dilaporkan berada di Santa Clarica untuk mengadiri sebuah pameran kereta yang dianjurkan untuk mengutip derma untuk mangsa Taufan Haiyan di Filipina.

UPDATE-1: Paul Walker dikhabarkan sebagai penumpang dalam kejadian maut ini dan bukannya sebagai pemandu seperti laporan awal.

Kematian beliau sangat mengejutkan kerana hanya 2 hari yang lalu sebuah teaser untuk Fast and Furious 7 menunjukkan babak beliau di majlis pengkebumian Hahn (lakonan Sung Kang) yang terbunuh di dalam kereta yang juga terbakar.

Kami difahamkan penggambaran filem Fast and Furious 7 masih belum selesai dan kematian watak utamanya pasti akan menyebabakan pertukaran jalan cerita. We will miss you Brian O’Connor. Keep on speeding on the other side. (rtky/f)


Gaya Selebriti Di Karpet Merah Anugerah Skrin 2013 (ASK 2013)

Malam ini sekali lagi para selebriti tempatan kegemaran anda diberikan peluang untuk tampil dengan gaya dan fesyen terkini di karpet merah Anugerah Skrin 2013 (ASK 2013) yang sedang berlangsung di Stadium Malawati, Shah Alam.

Acara karpet merah yang di’kendalikan oleh Scha al-Yahya & Iqram Dinzly ini telah pun disiarkan melalui TV3 sekitar 7.30 malam tadi sebelum acara kemuncak berlangsung pada 9.00 malam.

Bertemakan fesyen glamor, karpet merah Anugerah Skrin 2013 menyaksikan nama nama seperti Remy Ishak, Azlee Khairi, Neelofa, Tasha Shilla, Nabila Huda, Nora Danish & Emma Maembong tampil anggun dengan gaya pilihan mereka sendiri. Enjoice!


Sharnaaz Ahmad: Ia Bukan Satu Karma Buat Shila Amzah

Nampak menarik jalan ceritanya apabila setiap kali kontroversi melibatkan Shila Amzah, bekas kekasihnya Sharnaaz Ahmad pasti akan tertarik sama walaupun hubungan mereka telah putus di pertengahan jalan lama dahulu.

Isu percintaan Johan As’ari dan Lana Nordin yang menjadi bualan para peminat dunia hiburan sepanjang hari semalam juga terpalit ke Sharnaaz Ahmad dan ada sesetengah pihak menyifatkan apa yang terjadi merupakan satu balasan atau karma buat Shila Amzah.

BACA: Lana Nordin Merupakan Jodoh Yang Didoakan Johan As’ari Depan Kaabah

“Kalau nak kata karma … saya pernah muat naik ayat di Instagram saya dulu — karma takes too long, I’d rather just beat the crap out of you now”

“Jadi saya tak mahu komen apa-apa. Saya pun tak ambil tahu lagi apa-apa. Entahlah. Saya pun tak tahu nak cakap apa. Jujur, saya tahu fasal berita tu pun dari pengurus saya pagi semalam”

“Dulu, saya pernah cakap pasal batu. Batu yang hitam kalau selalu dicuci lama-lama akan putih. Orang selalu cakap kebenaran tu lama-lama akan keluar juga. Tapi kita boleh terima kebenaran itu? Hari ni mungkin hari dia (Shila)”, ujarnya dengan nada sinis.

Sharnaaz Ahmad bagaimana pun berharap yang Shila Amzah mampu untuk menerima berita ini dengan tenang dan percaya kepada jodoh selain menyifatkan yang hubungan beliau dan Johan As’ari tidak mempunyai masalah seperti yang orang ramai sangka. (rtky/m)


Ibu Johan As’ari Tidak Restu Hubungan Dengan Lana Nordin?

Siapa masih belum reda dari terkejut mendengar kisah cinta tiba tiba antara pasangan ini? Untuk anda yang terlepas, Berita Harian semalam secara eksklusif mendedahkan yang pasangan Johan As’ari & Lana Nordin kini sedang bercinta dan sudah bersedia untuk berkahwin.

BACA: Johan As’ari, Lana Nordin Akui Sedang Bercinta Dan Bakal Berkahwin

Kisah percintaan mereka berdua pastinya menerima reaksi berbeza daripada para peminat — ada yang tidak faham kenapa ini pilihan Johan As’ari sedangkan beliau sedang rapat dengan Shila Amzah & tidak kurang juga menyokong pilihan jejaka ini.

Namun reaksi ibu kepada Johan As’ari, Datin Firdaus melalui Instagram beliau turut mendapat perhatian lebih lebih apabila ada komen negatif & positif yang di’tinggalkan oleh para peminat dan termasuk dari Shila Amzah sendiri.

Melalui gambar terbaru yang di’muatnaik, Datin Firdaus menulis, “A sad face under the shades — Allah menduga setakat yang kita mampu. Setiap dugaan ada hikmah di sebaliknya”

Shila Amzah melalui akaun Instagram beliau turut memuatnaik sekeping gambar beliau bersama ibu Johan As’ari dan menulis, “Please be strong aunty sayang. We love you, no matter what. Allah knows better, we are here for you”

Namun gambar tersebut sudah di’padam oleh Shila Amzah tidak lama kemudian. Drama much?


Gambar: Ini Peninju Muay Thai Kekasih Baru Tasha Shilla?

Minggu lalu, ada laporan daripada beberapa media menyebut yang Tasha Shilla menafikan yang dirinya kini sedang bercinta dengan seorang peninju muay thai namun tidak menolak yang beliau kini sedang berkawan rapat dengan jejaka itu.

BACA: Tasha Shilla Dalam Proses Kenali Hati Peninju Muay Thai (ext.)

“Kami baru saja kenal dan masih terlalu awal untuk bercerita dengan lebih serius. Tasha anggap dia sebagai kawan biasa. Kami kenal atas kawan di mana kawan Tasha adalah kawan dia & bagi Tasha, setiap persahabatan mesti terlebih dulu mengenali hati budi sahabat kita, tidak kira lelaki ataupun perempuan,” ujar Tasha Shilla.

Hari ini, seorang penggiat forum Cari berjaya menemui akaun Instagram jejaka bergelar peninju muay thai itu dan kongsikan beberapa keping gambar beliau bersama Tasha Shilla.

Kalau dinilai dari gambar mereka berdua ini, boleh kami katakan mereka ini lebih dari sekadar kawan. Atau kawan zaman sekarang memang mesranya sebegini? Eh. (rtky/m)


Fakta Hiburan Yang Perlu Anda Tahu Sebelum Masuk Pejabat Hari Ini (N.459)

VIDEO HARI INI: Untuk anda yang takutkan bayi atas apa sebab sekali pun, ini ada video tutorial bagaimana untuk berhadapan dengan ketakutan anda itu. #LOL

Walaupun sudah mengumumkan yang mereka berpecah, Jonas Brothers baru baru ini telah pun melancarkan lima buah lagu baru buat kali terakhir buat para peminat mereka. – Just Jared

Mungkin ini hobi baru buat penyanyi remaja popular, Justin Bieber apabila beliau di’lihat sekali lagi meninggalkan hasil seni graffiti di Brisbane, Australia dan yang sebelum ini beliau melakukan perkara ketika berada di Brazil. Kaki conteng rupanya. – TMZ

Masih mahu mengikut adat tradisi Melayu, pelakon popular Rozita Che Wan telah mengambil keputusan untuk tidak berjumpa dengan bakal suaminya, Zain Saidin sehingga tiba hari majlis pernikahan mereka kelak. Aww. – Utusan Malaysia

Selepas lebih dua tahun selepas Demi Moore mengumumkan yang perkahwinan bersama Ashton Kutcher telah berakhir, hari ini secara sah menerusi undang undang pasangan ini sudah berpisah dan aktress itu tidak berjaya menerima nafkah seperti di’tuntut. – Huff. Post

Terdapat laporan di Hollywood mengatakan yang Tom Cruise kini sedang berpacaran dengan aktress Laura Prepon selepas mereka berdua di’lihat keluar makan bersama namun gossip ini telah di’nafikan oleh wakil kedua dua mereka. – US Magazine


Kembali Berlakon, Cico Harahap Jawab Dakwaan Berparti Liar & Cerai

Meskipun agak lama tidak muncul baik menerusi lakon layar mahupun drama-drama di kaca TV, namun beberapa bulan lalu nama anak kepada seniwati Uji Rashid ini hangat diperkata ramai ekoran beliau di dakwa berparti liar di Pulau Perhentian.

“Di pulau tu, sepanjang-panjang pantai ada bar. Siang kerja kami sebagai jurulatih selam & bila malam pula kami kerja di bar tersebut — kutip tin”

“Jadi dalam pada saya tengah kutip tin tu, ada peminat nak bergambar dengan saya. Saya pun penuhi lah permintaan mereka. Alih alih gambar tu tersebar & keluar cerita sebegitu. Saya reda sahajalah,” jelas Cico Harahap ketika ditemui sewaktu di lokasi penggambaran drama Jiwa, di Stadium Titiwangsa, semalam.

Tambah pemilik nama sebenar Ezzaq Farrouq Harahap Jamaludin biarpun timbul cerita negatif mengenai dirinya, sikit pun tidak memberikannya tekanan. Sebaliknya beliau bersykuur kerana masih menerima tawaran berlakon dan menyara keluarga.

“Saya tak tertekan, tak sedih ataupun marah bila timbul cerita sebegini sebab satu masa dulu Uji Rashid punya cabaran lagi berpuluh kali ganda. Tapi dia masih tetap terus bertahan sebagai Uji Rashid sampai hari ini. Saya masih lagi boleh menyara keluarga saya, itu sudah cukup”, ujarnya.

Berkongsi mengenai kehidupan sekarang, kata Cico selama ketiadaannya beberapa bulan ini kerana tumpuannya pada kerjaya sebagai jurulatih selam di Pulau Perhentian. Hinggalah beliau ditawarkan berlakon dalam drama bersiri Jiwa, arahan Khabir Bhatia.

“Selama ni saya di pulau. Saja nak cuba kerjaya lain. Lagipun pelakon baru sekarang ini sudah ramai. Sekarang ini pula tengah musim tengkujuh, jadi kebetulan ada tawaran berlakon drama ini dan saya terima”

“Sebelum ni saya ada berlakon satu filem arahan Khabir. Kemudian saya ditawarkan pula berlakon untuk drama ni. Saya suka karakter ini sebab ia satu karakter yang colourful. Saya jadi sahabat baik kepada Iskandar iaitu lakonan Remy Ishak”, katanya sekaligus menyifatkan lakonannya terbarunya itu sebagai kemunculan semulanya.

Pada masa sama Cico juga mengesahkan statusnya sebagai duda sejak tiga tahun lalu. Hero filem Puteri Impian ini pernah berkahwin dengan Nur Fuziana, sekitar 2008. Hasil perkongsian hidup mereka dikurniakan seorang anak perempuan diberi nama Rindu Nur Fitrah, 3.

“Ya, saya sudah bercerai, sejak tiga tahun lalu. Saya ada berkawan dengan seseorang tapi kalau nak kata sudah ada pengganti tu, belum lagi. Sekarang ni saya dan ibu saya yang jaga anak saya”, kata Cico Harahap lagi. (rtky/fr)


Johan As’ari & Lana Nordin Bercinta — Apa Komen Shila Amzah?

Tidak salah rasanya kalau Shila Amzah di’kaitkan dengan kisah sensasi hari ini di’mana Johan As’ari telah melamar pelakon seksi & kontroveri Lana Nordin untuk menjadi permaisuri hidupnya. Wajiblah kita dapatkan reaksi penyanyi itu. Kan?

BACA: Johan As’ari, Lana Nordin Akui Sedang Bercinta & Bakal Berkahwin

Dalam laporan Berita Harian hari ini, Johan As’ari berkata beliau sudah memaklumkan kepada keluarga Shila Amzah tentang hasratnya mengambil Lana Nordin sebagai isteri dan mereka merestui keputusan beliau.

“Mereka memberi restu. Bagi saya, Shila gadis baik dan bersopan santun. Dia muda dan masih jauh perjalanannya. Shila sangat bertuah kerana ada keluarga yang sentiasa berada di belakang. Walau siapa pun jodohnya nanti, saya akan sentiasa doakan kebahagiannya,” jelas Johan As’ari.

Bagaimana pula dengan Shila Amzah? Menerusi akaun Twitter beberapa hari kebelakangan ini, Shila Amzah ada menulis beberapa bait ayat yang kami rasa relevan dengan kisah yang sedang berlaku. Atau mungkin tidak, siapa tahu ‘kan?

“Pilih. Jaga hati dan fikiran. Pilih yang terbaik. Jangan biar diri kecundang dek perasaan. Biar terus mara kedepan ikut kewarasan. Terkadang, yang kita fikir baik untuk kita. Cuma baik di luarannya saja. Ternyata apa yang dirancang oleh Tuhan itu penuh misterinya”

Itu antara bait bait ayat yang di’tulis Shila Amzah. Kebetulan? (rtky/m)


Johan As’ari, Lana Nordin Akui Sedang Bercinta -- Bakal Berkahwin

Ini bukan gimik filem atau skrip drama lakonan mereka bersama. Sekurang kurangnya itu’lah yang dilaporkan Berita Harian hari ini. Johan As’ari telah pun melamar pelakon seksi Lana Nordin untuk menjadi permaisuri hidupnya hanya selepas tiga hari berjumpa.

Mereka bertemu buat pertama kali ketika menjayakan sebuah program pada 18 Oktober 2013 yang lalu dan tiga hari kemudian, Johan As’ari terus meluahkan isi hati dan hasrat beliau untuk memperisterikan Lana Nordin.

Johan As’ari juga percaya & yakin yang Lana Nordin merupakan calon suri seperti yang didoakan di depan Kaabah ketika mengerjakan umrah, awal tahun ini.

“Selepas bertukar nombor telefon, kami keluar makan tiga hari berturut turut sebelam saya tekad membuka mulut mahu menyuntingnya,” jelas Johan As’ari.

“Lana sangat menyenangkan. Dia nampak lincah tetapi punya kelembutan tersendiri. Memang dia sendiri terkejut dan bertanya semula. Mungkin tiga hari terlampau awal untuk menyelami hati seseorang. Saya yakin cinta kami akan terus bersemi selepas kahwin”

Lana Nordin hadir menemani Johan As’ari ke Balai Berita NSTP untuk promosi filem Paku namun mereka berdua nampak manja selain memanggil diri masing masing dengan gelaran baby & sayang tidak mampu menutup status mereka yang sedang hangat bercinta.

“Kalau ikutkan, kami tidka mahu menangguhkan perkara baik — cuma tempohnya terlalu dekat, mungkin lebih sesuai awal tahun depan supaya persiapan dapat dilakukan tanpa tergesa gesa,” tambah Johan As’ari yang tidak mahu dedahkan tarikh pernikahan.

Lana Nordin pula berkata yang beliau memang mencari teman hidup yang boleh membimbing dirinya selain hati beliau terpikat dengan keberanian Johan As’ari dan juga keikhlasan untuk menjadikan dirinya sebagai permaisuri hidupnya.

“Saya nampak ketulusan hatinya. Walaupun terkejut, saya sebak apabila dia menyatakan alasan mahu menjadikan saya isteri. Sebagai wanita, saya memang mencari pembimbing yang boleh membimbing. Doa saya dimakbulkan apabila dipertemukan dengan Johan”

“Ketika dia meluahkan perasaan, saya hanya memintanya bertemu terus dengan keluarga andai benar benar serius. Dia bukan main main. Sebagai wanita, lebih manis kalau johan saja berbicara soal tunang dan berkahwin,” jelas Lana Nordin. (rtky/m)


Pendakwah Tegur Kos Kahwin Rozita Che Wan, Zain Saidin

Pasangan yang bakal melangsungkan perkahwinan pada 11 Disember ini, Zain Saidin dan Rozita Che Wan yang dikatakan bakal menjadi pengantin paling ditunggu tahun ini dan telah menerima tajaan RM13 juta dan menjadikan ianya antara perkahwinan yang termahal di Malaysia.

Perkahwinan yang akan berlangsung kurang dari 2 minggu itu telah mendapat reaksi daripada Ustazah Zawiyah yang memberi sedikit teguran mengenai perbelanjaan yang dilakukan oleh pasangan popular itu.

“Di mana keberkatannya sesebuah perkahwinan itu kalau sebelum kahwin, kita sudah membuat perkara yang dilarang ALLAH termasuk dalam hal membabitkan pembaziran dan bermegah-megah ketika mengadakan majlis,” ujar Ustazah Zawiyah Hassan.

BACA: Perkahwinan Mewah, Rozita Che Wan & Zain Saidin Nafi Buat Pinjaman Bank

“Itu belum lagi dalam perkara yang seolah-olah menjadi trend sekarang bagi pasangan sebelum berkahwin untuk kononnya bergambar pra-perkahwinan sambil berpelukan dan berpegangan tangan,” ujar pendakwah itu lagi.

Tegasnya lagi, perkahwinan merupakan suatu ibadat, namun jika majlis meraikannya dibuat secara besar-besaran seperti ini sehingga berlaku pembaziran, bagaimana hendak mendapatkan keberkatan Allah S.W.T.

“Kalau nak kata buat majlis besar sebab kepuasan diri, memang manusia ini selalunya tidak pernah puas, cuma kalau boleh dielak, elaklah. Kita berkahwin sebab nak dapat reda Allah dan bukan pandangan orang sekeliling terhadap majlis yang akan dilaksanakan,” katanya.

Trend majlis perkahwinan secara besar-besaran telah menjadi satu kewajipan masyarakat kita hari ini dan ianya membimbangkan sesetengah pihak.

Zawiyah yang juga bekas Ketua Penolong Pengarah, Bahagian Keluarga, Sosial dan Komuniti, Jabatan Kemajuan Islam Malaysia (Jakim) berkata, sebaik-baik perkahwinan itu sederhana belanjanya supaya mendapat rahmat dan keberkatan. (rtky/hfz)


Jimmy Shanley: Yang Penting, Saya Tidak Kahwin Di Siam

Selebriti popular yang sering dikaitkan dengan kontroversi, Jimmy Shanley masih belum bersedia berterus terang mengenai status dirinya kini sama ada dia bergelar suami orang atau bukan.

“Doa-doakan. InsyaAllah. Hidup saya sekarang lebih teratur…”, kata Jimmy Shanley lantas terus mematikan kata-katanya, ketika ditemui pada majlis pelancaran radio Ultra.FM bertempat di hotel Concorde, Kuala Lumpur, semalam.

Pemilik nama sebenar Jimmy Shanley Norhajan Saleh ini berkata demikian ketika diminta untuk mengulas mengenai laporan sebuah akhbar mendakwa dia sudah pun berkahwin dengan seorang janda beranak satu.

“Cerita saya sudah berkahwin seperti yang dilaporkan, bukan datang dari mulut saya. Tunggulah bila masanya nanti saya akan beritahu. Yang penting, saya tak kahwin kat Siam”, ujarnya yang masih enggan mengesahkan perkara tersebut.

Bagaimanapun, Jimmy berkata dia akan mengadakan satu sidang media dalam masa terdekat ini bagi menjelaskan segala spekulasi yang timbul.

“Saya akan buat sidang media tak lama lagi bagi menjawab segala persoalan. Lagipun banyak hati yang perlu dijaga”, ujarnya sambil cuba terus berahsia.

“Sekarang saya dah move on & saya rasa adalah lebih baik kalau saya ada keluarga baru. Yang baru ni lebih memahami dan dia seorang wanita bertudung”, katanya. (rtky/fr)


Almy Nadia Kesal Status WeChat Menjadi Bahan Kontroversi

Isu hubungan Fizz Fairuz dan Almy Nadia entah bila akan bertemu kesudahan. Baru baru ini, laporan akhbar ada menyiarkan status peribadi Almy Nadia yang khabarnya tidak berpuas hati dengan Fizz Fairuz kerana belum mengotakan janjinya untuk berkahwin.

Melalui Sinar Harian hari ini, Almy Nadia berkata yang status peribadi itu di’tulisnya di WeChat dan dipaparkan di akhbar tersebut tanpa pengetahuannya dan merasa kesal dengan perbuatan menyebarkan status itu ke pengetahuan umum.

“Hak saya telah dicerobohi! Status itu bukanlah dari laman sosial Twitter, sebaliknya ia di ambil dari WeChat saya. Apa yang saya tahu, WeChat bukanlah satu laman sosial dan ia bersifat peribadi serta hanya boleh dibaca oleh sesiapa yang saya terima untuk berkawan”

Almy Nadia juga menafikan yang tulisannya itu ada kaitan dengan Fizz Fairuz. Hmm.

“Apa saja yang saya tulis itu, ia langsung tidak berkaitan dengan sesiapa. Terpulanglah pada andaian masing-masing. Saya tidak perlu menjawab mengenai isu tersebut sebaliknya tanyalah sendiri kepada orang yang menyebarkannya,” ujar Almy Nadia.

Dan, dalam temubual yang sama Almy Nadia juga enggan memberikan ulasan atau komen lanjut berkaitan perkembangan kisah cintanya dengan Fizz Fairuz ketika ini. (rtky/m)


Hans Isaac Nafi Ada Masalah Dengan Afdlin Shauki, Jozan

Ketiadaan pasangan Boboi dan Jozan dalam pementasan teater Lawak Ker Der 3 menimbulkan desas desus yang mengatakan Hans Isaac mempunyai masalah atau lebih teruk lagi bergaduh dengan anggota kedua dua kumpulan tersebut.

Berita Harian hujung minggu lalu turut melaporkan yang khabarnya Afdlin Shauki berjauhan hati dengan sikap Hans Isaac yang tidak ada untuk membantunya ketika susah & perkara ini turut kurang di’senangi oleh Zizan Razak & Johan Raja Lawak.

Bercakap kepada media baru baru ini, Hans Isaac menafikan yang beliau mempunyai masalah seperti di’dakwa dan ketiadaan mereka di pentas Lawak Ker Der 3 adalah kerana mereka mempunyai komitmen lain ketika ini.

“Walaupun mereka kawan-kawan, tapi saya buat kerja secara profesional. Saya menghantar surat tawaran dan mereka menyatakan tidak dapat turut serta kerana ada komitmen lain. Saya tak faham macam mana boleh timbul isu saya ada masalah dengan mereka”

Lawak Ke Der 3 yang menampilkan Harith Iskander, Douglas Lim, Kuah Jenhan, Nabil & Jambu ini akan dipentaskan bermula 4 sehingga 8 Disember 2013 ini. Edisi Bahasa Inggeris pula akan dipersembahkan pada 6 Disember di Istana Budaya. Tiket boleh didapati di www.ticket2u.biz.


Peraduan Video Klip Kalau Aku Kaya, Awi Rafael & Altimet

Khas buat para peminat Awi Rafael & Altimet dan juga peminat lagu Kalau Aku Kaya, anda kini berpeluang untuk memenangi voucher Joe’s Barber/Kitchen yang bernilai RM100! Untuk anda memenangi voucher ini, sila jawab soalan berikut berdasarkan muzik video rasmi Altimet & Awi Rafael, Kalau Aku Kaya.

Klip video ini adalah hasil kerjasama diantara Warner Music Malaysia dan ……… ?

Seorang (1) peserta bertuah yang memberikan jawapan yang tepat bakal memenangi 1 voucher Joe’s Barber/Kitchen yang bernilai RM100!

1) ‘Like’ laman Facebook rasmi Warner Music Malaysia di facebook.com/warnermusicmalaysia
2) Emailkan jawapan anda bersama butiran peribadi (Nama, no IC, nama akaun Facebook, alamat penuh, no. telefon) ke [email protected]. Pantas!


Fakta Hiburan Yang Perlu Anda Tahu Sebelum Masuk Pejabat Hari Ini (N.458)

VIDEO HARI INI: Kanye West muncul dengan sebuah video muzik baru menampilkan tunangnya, Kim Kardashian dan James Franco juga Seth Rogen secara semulajadi tampil dengan parodi untuk video Bound 2 tersebut. 3 juta tontontan dalam kurang 24 jam.

Saksikan reaksi Bryan Cranston dan Aaron Paul ketika membaca baris baris akhir siri televisyen popular, Breaking Bad. Penuh emosi, seperti kita juga. – Elite Daily

Pelakon Sharnaaz Ahmad berkata beliau kini dalam dilema sama ada mahu meneruskan hasrat meninggalkan dunia lakonan atau sebaliknya memandangkan masih banyak perkara yang perlu difikirkan. Eh, ubah fikiran pula? – Utusan Malaysia

Paris Hilton mendedahkan satu fakta menarik yang mana beliau tidak merasa walau sesen pun hasil komersial video seksnya yang bertajuk 1 Night in Paris walaupun pasangannya dalam video itu berjaya mengaut US$10 juta pada tahun 2004 lalu. – TMZ

Sumber terdekat dengan pelakon siri The Big Bang Theory, Kaley Cuoco memaklumkan yang pelakon ini sudah menetapkan awal tahun 2014 sebagai tarikh perkahwinan dengan tunangnya, Ryan Sweeting, atau lebih tepat 31 Disember ini. – US Magazine

Duo hip hop popular Korea Selatan, Leessang yang di’anggotai oleh Gary (Running Man) & Gil akan singgah ke Kuala Lumpur sebagai salah satu lokasi persinggahan untuk konsert jelajah Asia mereka. Tiket akan mula di’jual 30 November ini. – Maaduu


Rozita Che Wan & Zain Saidin Nafi Buat Pinjaman Bank

Mendapat jolokan Wedding of the Year, tidak hairanlah majlis perkahwinan pasangan sensasi Rozita Che Wan dan Zain Saidin dikhabarkan mencecah hingga jutaan ringgit. Malah pasangan ini meesahkan persiapan untuk majlis penuh makna mereka itu nanti mencecah kos RM200,000. Lantas terpacul’lah persoalan dibenak ramai, banyak betul duit Che Ta dan Zain, ya?

Tak cukup dengan itu timbul dakwaan, demi mahukan sebuah perkahwinan yang mahal dan gah, bakal suami isteri ini kononnya sanggup berhutang dengan bank.

“Buat pinjaman bank? Tak ada lah. Persiapan perkahwinan dari segi barang-barang hantaran cincin nikah dan kahwin, semua adalah duit kami sendiri”, kata Che Tah sambil Zain, di sisinya.

Pada majlis pengumuman tarikh perkahwinan mereka semalam, diumumkan pasangan ini telah mendapat tajaan dari pelbagai pihak yang bernilai RM13 juta (setakat ini).

“Alhamdulillah, kami tidak pernah menyangka yang majlis kahwin kami sudi ditaja oleh banyak pihak. Kami tidak pernah mengharapkan pun kami ditaja. Tapi kami anggap ini rezeki kami berdua. Kami berterima kasih kepada semua pihak penaja,” ujar Che Ta. (rtky/fr)

Berikut antara fakta menarik mengenai perkahwinan Rozita Che Wan & Zain Saidin

– Pasangan ini telah mengadakan sesi fotografi Jumlah kos pra-perkahwinan di beberapa lokasi menarik di Eropah dan Bali. Kos pra-perkahwinan mereka mencecah lebih RM30,000.

– Sewaktu majlis malam berinai nanti turut diadakan tarian joget lambak dan poco-poco.

– Sebagai kelainan, dulang hantaran ditukar dengan peti. Pasangan akan bertukar 9 peti berbalas 9. Bagi setiap satu peti akan berisi barang hantaran & semua hantaran dianggarkan bernilai RM100,000.

– Wang hantaran daripada Zain kepada Che Ta sebanyak RM23,200 iaitu simbolik kepada tarikh lahir Zain Saidin sendiri.

– Sementara untuk pembatalan air sembahyang, Che Ta bakal menerima mas kahwin bernilai RM9,300 (simbolik tarikh lahir Che Ta) berserta sebentuk cincin bernilai RM93,000.

– Tambah istimewa, pihak Habib Jewels akan menaja barang kemas yang bernilai RM10 juta. Barang-barang kemas yang direka eksklusif buat Che Ta itu akan digayakan oleh aktress tersebut pada hari persandingannya nanti.

– Busana yang akan dipakai oleh Che Ta pada malam berinai merupakan rekaan dari Bianco Mirmosa. Busana tersebut bernila RM55,000.

– Baju nikah (termasuk tajaan tiara) dan kasut bernilai RM150,000, rekaan Man Kajang. Baju persandingan pula bernilai RM100,000.

– Majlis ijabkabul akan dihoskan oleh Ahmad Fedtri Yahya. Manakala malam resepsi akan dihoskan oleh Datuk Mahathir Lokman.


Kritik Gambar Seksi, Nabila Huda Bidas Peminat Di Instagram

Kalau anda mengikuti perkembangan Nabila Huda melalui akaun Instagram beliau, pasti perasan yang sejak beberapa minggu ini beliau sering tampil dengan imej Biduanita Negara, Puan Sri Saloma — dan ianya adalah untuk satu penggambaran filem biopik.

Nampaknya, menjadi Saloma bukan mudah buat Nabila Huda. Menghidupkan watak satu perkara lain, berhadapan dengan komen negatif dan kritik dari para peminat tentang imej beliau yang agak seksi di Instagram satu hal lagi.

Namun Nabila Huda tidak berdiam diri dengan situasi tersebut apabila beliau turut memberikan komen balas kepada mereka yang meninggalkan kata kata negatif terhadap beliau.

“Apa masalah kau ni? Aku ni tengah shooting based on the true story. Kau kalau nak memekak kat IG aku nak membebel tak tentu pasal, buat semak je baik kau unfollow. Kalau baik sangat, delete Instagram kau. Stop using any smart phone sebab buat tambah dosa je”

Antara komen yang di’tinggalkan para peminat yang negatif adalah soal dosa dan pahala — ini respons dari Nabila Huda.

“Macam bagus je semua bila bercakap. Dosa dan pahala tu antara aku dan Tuhan. Korang takde hak nak nilai apa apa atau bagi nasihat pun. Aku share gambar belakang tabir Saloma ni and it’s supposed to be P&C, so tolong la hargai”

Kalau di’abaikan isu komen negatif peminat ini, kami rasa Nabila Huda sangat sesuai membawa watak Saloma walaupun kami belum melihat secara dekat lakonan beliau dalam filem biopik ini. Harapnya indah rupa sepertinya khabar. (rtky/m)


Stacy Nafi Tiru Imej Rambut Miley Cyrus

Penyanyi kelahiran Sabah, Stacy AF yang ditemui semasa separuh akhir Muzik Muzik nampaknya kelihatan semakin kurus dan berimej baru. Jelasnya semua ini tidak berkaitan dengan cinta atau seumpamanya kerana apa yang dilakukannya adalah semata-mata untuk konsep lagunya.

“Ya, saya akui bahawa berat badan saya menurun dari 53kg dan sekarang ini hanya tinggal 46kg sahaja. Saya lebih seronok dengan berat badan ini dan ianya membuatkan saya lebih berasa selesa apabila berada di pentas untuk menjayakan sesebuah persembahan,” katanya.

Dia juga turut menjelaskan mengenai imejnya yang terbaru dan ranggi. Ini kerana potongan rambutnya yang seakan-akan penyanyi antarabangsa, Miley Cyrus.

“Ramai juga peminat yang mengatakan saya seperti mengikuti imej penyanyi antarabangsa Miley Cyrus, dan sebelum ini ada yang mengatakan saya kelihatan seperti Rihanna dan banyak lagi penyanyi yang di samakan mereka dengan saya. Apa yang ingin saya jelaskan di sini ialah imej saya berdasarkan lagu yang saya nyanyikan lagipun lagu-lagu saya berentak ‘catchy’ dan ia bersesuaian dengan konsep lagu”

Tambahnya lagi, “Ada orang yang suka dan ada orang yang tidak gemarkan penampilan saya ini, bagi saya fesyen dan imej merupakan satu benda yang luas dan subjektif terpulanglah kepada individu tersebut dalam menilai,” ujarnya panjang lebar.

Sementara itu, Stacy enggan mengulas mengenai kehidupan peribadinya kerana dirinya masih belum bersedia untuk berkongsi peribadinya kepada peminat.

“Setakat ini tidak ada apa yang perlu saya ceritakan kerana ianya masih terlalu awal dan saya tidak mahu perkara yang belum pasti menjadi perbualan peminat-peminat. Apabila suatu ketika saya sudah bersedia, saya sendiri akan memberitahunya nanti,” jelasnya.

Dalam perkembangan berkaitan, Stacy telah berjaya melayakkan diri ke Anugerah Juara Lagu ke 28 (AJl 28) menerusi lagunya yang berjudul Bosan. (rtky/hfz)


Fakta Hiburan Yang Perlu Anda Tahu Sebelum Masuk Pejabat Hari Ini (N.457)

VIDEO HARI INI: Harap anda tidak bosan dengan kisah perkahwinan Zain Saidin dan Rozita Che Wan ketika ini kerana video hari ini merupakan video eksklusif pengumuman tarikh pernikahan & resepsi mereka. #WeddingOfTheYear2013

Taylor Swift menjadi pemborong anugerah terbanyak pada American Music Awards (AMA) 2013 dengan empat gelaran termasuklah Artist of the Year. Berikut merupakan senarai penuh para pemenang buat rujukan anda semua. – Just Jared

Pelakon Liyana Jasmay yang sedang hamil empat bulan akan berehat seketika daripada dunia lakonan sehingga dia selamat bersalin yang dijangka pada pada Mei 2014 dan berikan fokus kepada filemnya yang akan ditayangkan awal tahun hadapan. – mStar Online

Filem yang di’nanti ramai, The Hunger Games: Catching Fire berjaya memecah rekod kutipan tiket pada hujung minggu pembukaan dengan mengutip US$161.2 juta sekaligus mengatasi kutipan hujung minggu filem pertamanya yang terdahulu. – Rolling Stones

Bersempena dengan ulangtahun kelahiran ke-21 Miley Cyrus, bapanya telah membelanjakan US$24,000 untuk sebuah motorsikal model Can Am Spyder 2013 lengkap dengan hiasan bertemakan gaya peribadi penyanyi itu. – TMZ

Pasangan muda yang telah disahkan bercinta, Kim Bum & Moon Geun Young telah pulang dari percutian mereka di bumi Eropah dan pasangan ini di’lihat berpegangan tangan ketika keluar dari lapangan terbang di Korea. Awww. – Soompi


Rozita Che Wan Dan Zain Saidin Nikah 11 Disember 2013

Setelah hampir empat tahun menyemai kasih, pasangan selebriti popular, Zain Saidin & Rozita Che Wan mengambil keputusan untuk memilih tarikh 11 Disember 2013 untuk disatukan sebagai pasangan suami isteri.

Pasangan popular ini terlebih dahulu telah mengadakan majlis merisik bertempat di Carcosa Sri Negara pada 29 September 2013 lalu. Majlis merisik telah berlangsung pada pukul 3.00 petang dan disaksikan seramai 60 orang tetamu yang terdiri daripada keluarga kedua-dua belah pihak.

BACA: Zain Saidin Selamat Merisik Rozita Che Wan Di Carcosa Sri Negara

Terdahulu pasangan ini telah mengadakan sesi fotografi pra-perkahwinan di beberapa lokasi menarik sekitar Eropah dan Bali. Bagi melengkapkan majlis yang bakal diadakan secara gilang-gemilang ini, mereka telah banyak menerima tawaran daripada ramai pihak yang sudi menaja.

Kesemua majlis seperti berinai, akad nikah dan bersanding akan diadakan di Shah Alam. Majlis berinai akan diadakan di Ndah Mahligai, Shah Alam pada 10 Disember 2013. Majlis tersebut dijangka akan bermula sekitar jam 8.00 malam.

BACA: Kos Perkahwinan Zain Saidin, Rozita Che Wan Cecah RM1.21 Juta

Seterusnya pasangan ini bakal dinikahkan keesokan harinya, 11 Disember 2013 di Gazebo Setia City Convention Centre, selepas solat Maghrib sekitar jam 7.30 malam.

Astro Ria adalah penyiar rasmi untuk majlis akad nikah dan persandingan. (rtky/hfz)


Caprice Akui Pernah Bercinta Dengan Neelofa Suatu Masa Dahulu?

Kepada anda yang terlepas untuk menonton program hiburan Melodi di TV3 hujung minggu lalu, ini sebahagian kisah yang di’paparkan menjadi perhatian kami. Dalam satu temubual bersama wartawan Melodi, rapper Caprice mendedahkan yang beliau pernah berpacaran dengan pengacara & pelakon popular Neelofa.

Kenyataan itu timbul apabila beliau diajukan soalan tentang dirinya yang di’gelar poyo kerana sering bertutur dalam bahasa Inggeris di’kalangan rakan & Caprice secara sponton berkata yang selepas dating dengan Neelofa, kebolehan bertutur bahasa Melayu beliau semakin baik.

Caprice kemudian berkata yang mereka sudah berkawan lama & Neelofa sendiri pernah muncul dalam salah satu video muzik terawal beliau untuk lagu Dem Girls. Ooooh. (rtky/m)


Sering Difitnah, Sharnaaz Ahmad Nekad Bersara Dari Dunia Lakonan

Nampaknya berbekas betul di hati pelakon ini dek segala fitnah dan gossip yang melanda dirinya sepanjang lima tahun bergelar anak seni ini. Sharnaaz Ahmad memaklumkan yang beliau nekad untuk meniggalkan dunia lakonan dan kembali ke pekerjaan lama.

Melalui Berita Harian semalam, Sharnaaz Ahmad berkata yang drama berjudul Bukan Kerana Aku Tak Cinta gandingan bersama Nelydia Senrose akan menjadi drama terakhir beliau dan keputusan untuk bersara di’ambil selepas berfikir panjang.

“Saya bukan kecewa, tetapi dengan apa yang berlaku, satu persatu gosip & kontroversi melanda diri, saya fikir biarlah saya berundur diri. Saya tidak mahu mengguris hati dan perasaan sesiapa lagi. Paling penting, saya tidak akan terus melukakan hati ibu bapa dan adik beradik yang sentiasa berada di belakang saya ketika susah dan senang,” ujarnya.

Pelakon yang pernah bergelar kekasih Shila Amzah ini turut memaklumkan yang beliau tidak menyesal dengan keputusan ini dan akan kembali ke bidang kerja lamanya selepas ini.

“Saya akan menyambung semula kerja di bidang hartanah atau industri minyak dan gas seperti dulu. Saya lakukan ini demi keluarga saya. Hati ibu bapa dan keluarga saya sudah kerap kali terguris dengan cerita yang bukan bukan, saya tidak mahu terus melukakan hati mereka”

“Tidak guna duit berkepuk, tetapi hati tidak bahagia. Saya juga manusia biasa, saya mahukan ketenangan hidup,” tambah Sharnaaz Ahmad lagi. (rtky/m)


Kos Perkahwinan Zain Saidin, Rozita Che Wan Cecah RM1.21 Juta

Okay, gelaran Wedding of the Year 2013 boleh di’berikan kepada pasangan Rozita Che Wan dan Zain Saidin. Minggu lalu kami ada laporkan yang pasangan ini sudah berbelanja lebih RM200,000 untuk barangan hantaran sahaja namun ini ada informasi tentang kos keseluruhan.

BACA: Rozita Che Wan & Zain Saidin Sudah Belanja RM200,000 Untuk Perkahwinan

Dalam kenyataan terbaru kepada Harian Metro, Zain Saidin berkata yang hantaran berjumlah RM100,000 kepada Rozita Che Wan adalah hasil kerja keras beliau sepanjang tahun manakala sebahagian besar kos RM1.21 juta untuk perkahwinan mereka datang dari tajaan.

“Saya terharu apabila banyak pihak sudi menaja hari bahagia kami & pada kesempatan ini juga, saya ingin mengucapkan terima kasih kepada banyak pihak yang sudi menaja majlis berinai, akad nikah dan resepsi kami,” ujar Zain Saidin.

Zain Saidin turut berkata yang beliau menyerahkan RM100,000 kepada Rozita Che Wan untuk membeli apa sahaja yang di’hajati kerana ingin melihat bakal isterinya itu berpuas hati dan dalam masa yang sama membelikan barang hantaran untuk dirinya di London & Paris.

Masih anda ingat perkahwinan pasangan Ezlynn & Adam yang mendapat tajaan RM12 juta pada tahun 2012 yang lalu? Perspektif, ya perspektif. (rtky/m)


Kilafairy & Hardy Hartono Pergi Bercuti Sama Ke Hong Kong?

Semenjak pasangan ini membuka mulut tentang hubungan cinta mereka kepada media sekitar Julai 2013 yang lalu, tiada sebarang kisah lain kita dengar tentang Kilafairy & kekasihnya berasal seberang, Hardy Hartono ini. Ini kisah mereka.

Seorang penggiat forum di Cari menulis ada mata terlihat pasangan Kilafairy & Hardy Hartono ini di Lapangan Terbang Antarabangsa Kuala Lumpur (KLIA) menaiki satu pesawat ke Hong Kong — tidak pula dipastikan sama ada untuk bercuti atau kerja.

Sumber turut mengatakan yang pasangan ini tidak segan silu bermesraan dan bercumbuan sepanjang perjalanan tanpa menghiraukan mereka yang ada di’sekeliling. Tidak manis rasanya lebih lebih lagi jika penerbangan itu penuh dengan orang kita yang penuh beradab.

Sumber turut mengirimkan sekeping gambar Kilafairy ketika berada di KLIA namun tiada pula kelibat Hardy Hartono kelihatan. Dan, Kilafairy juga mengirimkan sekeping gambar pemandangan malam di Hong Kong melalui Instagram. (rtky/m)


Hafiz Suip Serik Bercinta, Mahu Kahwin Terus Jika Sampai Jodoh

Pengalaman cinta sebelum ini membuatkan jejaka yang berasal dari Sarawak, Hafiz Suip telah nekad untuk berkahwin terus sekiranya mempunyai jodoh. Dia yang menjadikan pengalaman lepas sebagai satu pengajaran buatnya tidak mahu lagi ‘pisang berbuah dua kali’.

“Saya seperti biasa sahaja buat masa sekarang ini, masih sibuk dengan aktiviti nyanyian saya & lebih fokus kepada karier daripada soal peribadi. Saya lebih selesa sekarang ini dari menjalinkan hubungan dengan mana-mana wanita. Sekiranya mempunyai jodoh saya ingin terus berkahwin”

Percintaannya yang sebelum ini menemui kegagalan dan menganggap bahawa dia tiada jodoh dan kini lebih bersifat terbuka dan professional dalam menempuh kehidupan seharian.

“Saya sekarang ini lebih terbuka dan saya tidak ada masalah dengan dia dan yang lepas itu kita kira lepaslah dan sekarang saya lebih professional,” katanya.

Turut menjelaskan mengenai gambar bersama Adira AF baru-baru ini yang dimuatkan ke dalam laman sosial & ianya menjadi perbualan hangat di kalangan peminat peminat tempatan.

“Gambar itu hanyalah sekadar gambar, tidak salah sekiranya saya bergambar dengannya dan tidak salah juga untuk saya bergambar bersama-sama artis lain dan apa yang saya ingin tegaskan di sini itu adalah hanya sekadar gambar,” katanya.

Sementara itu, Hafiz Suip turut layak ke pertandingan akhir Anugerah Juara Lagu ke-28 (AJL 28) menerusi lagu Bahagiamu Deritaku. (rtky/hfz)


Fakta Hiburan Yang Perlu Anda Tahu Sebelum Masuk Pejabat Hari Ini (N.456)

VIDEO HARI INI: Air New Zealand kembali sekali lagi dengan satu iklan komersial penuh awesome bertemakan filem Hobbit. Middle Earth is closer than you think.

Sehari sebelum menjelang ulangtahun kelahiran yang ke 21 beliau, kediaman Miley Cyrus telah di’pecah masuk perompak & pelbagai barangan telah dilarikan namun tiada sebarang kecederaan terjadi kerana tiada siapa di rumah ketika itu. – US Magazine

Jika anda terlepas menonton majlis anugerah kpop MAMA (Mnet Asian Music Awards) 2013 yang berlangsung Jumaat lalu langsung dari Hong Kong, berikut merupakan senarai penuh pemenang & barisan persembahan bertenaga artis yang hadir malam itu. – Soompi

Lady Gaga telah di’namakan sebagai wajah terbaru jenama mewah Versace untuk kempen produk musim Spring 2014 dan tahukah anda yang penyanyi ini ada menulis lagu berjudul Donatella tentang pengasas jenama ini dalam album terbaru beliau. – Just Jared

Lagu terbaru Beyoncé dengan judul God Made You Beautiful telah dibocorkan oleh para peminat khabarnya ke internet. Strategi pemasaran seperti biasa? – Huff. Post

Pelakon Farid Kamil mengakui yang beliau sehingga hari ini belum bertemu dengan ibu mertuanya untuk menjernihkan hubungan kerana tidak mengetahui dimana ibu Diana Danielle itu tinggal sekarang. Macam tidak boleh percaya, eh. – Kosmo!


12 Lagu Berjaya Layak Ke Anugerah Juara Lagu Ke 28 (AJL28)

Setelah 3 minggu peringkat separuh akhir bersiaran langsung di Sri Pentas 2, Plaza Alam Sentral Shah Alam, kini sebanyak 12 lagu telah diumumkan layak ke acara kemuncak yang bakal berlangsung pada 26 Januari 2013.

Berikut merupakan senarai lagu yang layak ke Anugerah Juara Lagu ke-28:

1. In Love With You – Aizat Amdan & Noh
2. Penglipurlara – Hazama & The Penglipurlara
3. Takkan Terpisah – Black
4. Kalau Aku Kaya – Awi Rafael & Altimet
5. Kau Yang Terindah – Alyah
6. Sahabat – Najwa Latif Feat. Sleeq & Shamkamarul
7. Tanda Tanya – Azlan & The Typewriter
8. Hanya Aku – Hyper Act
9. Salam Musik -Salam Musik
10. Bahagiamu Deritaku – Hafiz
11. Ikut Rentakku – Jaclyn Victor
12. Bosan – Stacy

Kepada peminat-peminat yang ingin mendapatkan maklumat lanjut mengenai AJL ke-28 boleh melayari laman sesawang www.tv3.com.my.


Fakta Hiburan Yang Perlu Anda Tahu Sebelum Masuk Pejabat Hari Ini (N.455)

VIDEO HARI INI: Ini trailer pertama untuk filem tulisan & arahan Hayao Miyazaki, The Wind Rises yang mengisahkan kehidupan Jiro Horikoshi yang merupakan perekabentuk kapal terbang tempur tentera Jepun semasa Perang Dunia Kedua.

Bintang pop yang pernah popular lewat 90’an, Aaron Carter telah memfailkan satu permohonan muflis selepas tidak mampu menanggung hutang atau liabiliti berjumlah US$2.2 juta dan kini tinggal bersama salah seorang ahli keluarga beliau. – TMZ

Laporan di Hollywood menyebut yang isteri Chris Hemsworth, Elsa Pataky kini sedang hamil dan ini merupakan anak kedua pasangan ini selepas kelahiran anak perempuan sulung mereka, India 18 bulan yang lalu. – Just Jared

Eminem khabarnya telah kembali berbaik dengan bekas isterinya, Kim Scott Mathers dan sumber terdekat turut menyatakan yang pasangan ini mungkin akan kembali bersama sebagai pasangan hidup sehingga hari tua. – Huff. Post

Kim Kardashian semalam meluahkan rasa marah beliau melalui Twitter terhadap dakwaan sesetengah pihak yang mengatakan beliau melakukan pembedahan plastik untuk kembali tampil kurus selepas melahirkan anak pertamanya. – NY Daily News

Bintang pop Korea & ahli kumpulan Sistar, Hyorin akan tampil berduet dengan Stevie Wonder di pentas Mnet Music Awards 2013 (MAMA 2013) menyampaikan lagu I Just Called to Say I Love You dan ianya akan berlangsung malam ini. – Soompi


Jovian Mandagie, Nina Nikah 11 Disember Di Istana Negara Lama

Saat tersebarnya kisah cinta pasangan ini, ramai yang menyambut baik kisah itu sekaligus mendoakan semoga hubungan pereka fesyen & pengacara, Jovian Mandagie bersama kekasih hatinya yang juga anak kepada Menteri Pertanian dan Industri Asas Tani Malaysia, Nina Sabrina Datuk Seri Ismail Sabri melangkah ke alam perkahwinan.

Selepas lima bulan membuat persiapan perkahwinan, akhirnya pasangan sejoli ini umumkan yang mereka bakal bernikah di Muzium Diraja Istana Negara lama, Jalan Istana Kuala Lumpur pada 11 Disember 2013, jam 3.00 petang.

“Selepas perkenalan hampir dua tahun, akhirnya kami membuat keputusan untuk berkahwin pada 11.12.2013. Majlis kami bertemakan tradisional Melayu & Jawa. Nina berketurunan Melayu dan saya berdarah campuran Jawa”, kata Jovian Mandagie sambil Nina di sisinya, pada sidang media khas bertempat di Alexis, Bangsar, sebentar tadi.

Majlis resepsi di sebelah pihak perempuan khas untuk para tetamu VIP ang bertemakan Melayu-Tradisional akan diadakan pada 14 Disember 2013 bertempat di Hotel Shangri-La Kuala Lumpur. Sementara majlis resepsi kedua pula yang bertemakan Jawa akan diadakan pada 15 Disember 2013, juga di hotel yang sama.

Memandangkan bapa Nina yang juga merupakan ahli Parlimen Bera, satu majlis khas iaitu majlis makan bersama penduduk di Bera akan diadakan pada 21 Disember 2013.

Lebih istimewa, dua hari sebelum bernikah majlis bersiram bagi kedua-dua bakal pengantin akan di adakan secara berasingan di rumah keluarga masing-masing.

Jovian dan Nina mula berkenalan sejak mereka sama-sama menjalinkan hubungan perniagaan sejak dua tahun lalu. Kemudian mereka terus menjadi kawan baik.

Jovian melamar Nina pada 14 Februari lalu & gadis manis ini terus memberi kata setuju. Selepas majlis resepsi, pasangan ini merancang untuk berbulan madu di Turki, Itali & Rom. (rtky/fr)


Mesyuarat Tidak Sah, Zed Zaidi Hilang Jawatan Presiden Seniman

Drama tidak puas hati pihak terhadap proses perlantikan Zed Zaidi sebagai Presiden Persatuan Seniman Malaysia berakhir apabila Mahkamah Tinggi telah yang memutuskan mesyuarat agung diadakan pada 25 Mei tahun lalu adalah tidak sah dan terbatal.

Laporan Kosmo! hari ini menyebut yang Pesuruhjaya Kehakiman Rosilah Yop turut mengarahkan satu mesyuarat agung diadakan semula dalam tempoh dua bulan dari tarikh hari ini yang akan dikendalikan oleh Pertubuhan Pendaftar (ROS).

Mahkamah turut mengarah tujuh dari lapan defendan membayar kos perbicaraan sebanyak RM 60,000 dibayar kepada Seniman dan membayar kos ganti rugi khas RM 56,000 kepada plaintif iaitu Abu Bakar, Sahlak Sudiran (S. Sahlan), Roslinda Buang (Linda Buang), Mior Ahmad Zaudi Mior Ali dan Datuk Abdullah Sani (Sonny Abdullah).

Harun Salim Bachik, Omar Kamarudin @ Yusof Kelana dan Wafa A. Kadir defendan kedua hingga empat. Zed Zaidi, Elyas Ismail, Syed Ahmad Nahar Syed Mokhtar (Syean) dan Zaharudin Wahab (Den Wahab) turut disenaraikan sebagai defendan kelima hingga kelapan.


David Teo Rancang Terbit Filem Misteri Villa Nabila

Beberapa hari kebelakangan ini nama Villa Nabila menjadi sebutan ramai dek kerana dakwaan seorang remaja yang hilang konon’nya disorok makhluk halus. Dan remaja itu kemudian ditemui menumpang tidur di rumah kawan tanpa pengetahuan keluarganya. Klasik rakyat Malaysia.

Misteri di sebalik Villa Nabila yang terletak di Johor Bahru itu menarik perhatian David Teo untuk menerbitkan filem dokumentari berkaitan kisah penunggu yang menghuni banglo itu sejak 40 tahun lalu & penerbit itu percaya ianya boleh menjadi subjek yang kuat untuk filem.

“Bukan bermakna saya percaya benda tahyul. Macam Highland Tower, kita lakukan penyelidikan dulu sebelum ke lokasi. Tambahan pula, tempat itu ada kisah tersendiri untuk diketengahkan apatah lagi banyak versi yang ditokok tambah hingga ramai ingin tahu cerita sebenar”

David Teo bagaimanapun berkata projek Villa Nabila ini masih dalam perancangan dan bertegas yang MIG perlu mengeluarkan produk baru setaraf Highland Tower yang di’arahkan Pierre Andre dan berjaya mengutip RM3.5 juta di pawagam. (rtky/eka)


Amy Search Sahkan Diri Kini Muflis, Kawan Khianat

Amy Search akhirnya membuka mulut tentang isu muflis yang pernah menjadi perhatian ramai sebelum ini dan lagenda rock Malaysia ini mengakui yang dirinya muflis kerana perbuatan khianat kawan sendiri & akan membawa kes ini ke mahkamah.

“Apa yang boleh saya katakan, saya sebenarnya dianiaya oleh sahabat baik sendiri sehingga menyebabkan saya muflis. Itulah akibat terlalu percayakan kawan”

“Namun buat masa ini saya tidak mahu mengulas lanjut kerana saya akan membawa kes ini ke mahkamah untuk tindakan seterusnya,” jelas Amy Search.

Amy Search di’khabarkan telah gagal untuk membayar sejumlah hutang yang dipinjamnya bagi menjayakan konsert jelajah Di Awan Biru sekitar 2009 dan ianya telah dibawa ke mahkamah dan keputusan yang dikeluarkan telah menyebabkan beliau diisytihar sebagai muflis. (rtky/m)

UPDATE-1: Amy Search melalui Facebook beliau semalam menulis tentang kisah di’sebalik isu muflis beliau dan bagaimana rakannya menipu beliau ketika konsert jelajah Di Awan Biru sekitar 2009 yang lalu.


2 Ribu Tiket Terjual Untuk Siti Nurhaliza Konsert Destini

Jarang sekali kita melihat kelibat penyanyi yang popular menerusi lagu inggeris pertama ‘Falling in Love’ membuat persembahan dan sebagai penyanyi nombor 1 negara dia merasakan diri mampu membantu anak bangsa dari golongan yang tidak berkemampuan melalui muzik, Dato’ Siti Nurhaliza Taruddin berjaya mengumpul dana sebanyak RM 30,000 menerusi Simplycity.

Secara keseluruhannya dana yang akan disalurkan untuk konsert yang bakal berlangsung pada 20 hingga 21 November tahun ini adalah untuk sama-sama membantu Yayasan Destini Anak Bangsa dengan kerjasama fakulti Filem, Teater & Animasi Universiti Teknologi Mara (UITM) Shah Alam khususnya untuk anak yatim, yang kurang berkemampuan dan juga yang miskin.

Ketua Pegawai Eksekutif YDAB, Datuk Mohd Aizuddin Mohd Ghazali yang turut ditemui di majlis memperkenalkan artis yang membuat persembahan turut berkongsi penjualan tiket kini yang terjual seperti ‘Goreng pisang panas’.

“Setakat ini tiket yang berjaya terjual adalah sebanyak dua ribu dan kapasiti dewan mampu memuatkan 3750 untuk sekali persembahan”

Menurut Dato’ Siti Nurhaliza lagi, pada malam itu dua hari berturut-turut lagu yang sama akan dinyanyikan dengan dikemudi pengarah muzik Edrie Hashim namun begitu akan ada lagu baharu yang bakal dipersembahkan pertama kali untuk mereka yang hadir pada konsert yang bertempat di Dewan Agung Tuanku Canselor.

Bakal berlangsung selama 2 jam setengah, istimewanya konsert yang menggabungkan pelbagai genre ini turut dijayakan oleh lima lagi artis popular tanah air iaitu Awie, Jaclyn Victor, Adira, Hafiz dan Dayang Nurfaizah.

Tidak dilupakan juga dua artis seberang yang bakal diterbangkan dari Indonesia Pasha Ungu dan juga Rossa turut mengesahkan bakal membuat persembahan di dalam membantu Yayasan Destini Anak Bangsa, YDAP khususnya. (rtky/nad)


Emma Maembong Dan Zizan Razak Kini Sah Bercinta?

Bukan satu perkara baru kisah mereka berdua ini di’khabarkan sedang bercinta namun seorang (atau sekumpulan) peminat telah mengambil inisiatif sendiri untuk mengumpul semua petunjuk yang menjurus kepada mengiyakan hubungan mereka.

Ah ya, kami bercakap tentang Emma Maembong dan Zizan Razak. Sebuah akaun di Instagram dengan nama ZizanEmmaLoveStory telah memaparkan banyak bukti atau petunjuk yang menunjukkan pasangan ini sedang bercinta.

Kebanyakkan bukti yang di’tunjukkan adalah keratan akhbar, tulisan dari kenalan rapat dan juga interaksi antara Emma Maembong & Zizan Razak melalui laman sosial — sama ada ianya dilakukan secara langsung atau sembunyi.

Kami sertakan beberapa keping bukti yang di’temui atau gambar dari akaun Instagram tersebut yang mana peminat ini yakin ianya menunjukkan Emma Maembong dan Zizan Razak sedang hangat bercinta. Usaha yang gigih ‘kan?


Fakta Hiburan Yang Perlu Anda Tahu Sebelum Masuk Pejabat Hari Ini (N.454)

VIDEO HARI INI: Kami suka magic, silap mata seperti kanak kanak yang tidak tahu apa apa. Dan, David Blaine kembali sekali lagi buat kita semua dan juga Kanye West juga Will Smith terpegun dengan aksi silap mata ringkas beliau.

Penyanyi Kelly Clarkson mengumumkan melalui Twitter yang beliau kini sedang hamil anak pertama dengan suaminya, Brandon Blackstock dan menyifatkan ianya sebagai hadiah Krismas yang tiba lebih awal tahun ini. – CNN

Jika anda belum tahu, Adam Levine dari Maroon 5 baru sahaja dinobatkans sebagai Sexiest Man Alive untuk tahun 2013 oleh majalah People. Tiada bantahan dari kami. – Just Jared

Salah seorang pelawak dari kumpulan Shiro iaitu Shahrol merupakan antara calon yang terpilih bagi menggantikan Faizal Ismail yang meninggalkan stesen Hot FM berkuat kuasa 15 November lalu dan telah bersiaran sejak Isnin. – mStar Online

Kumpulan Backstreet Boys melancarkan video muzik terbaru mereka untuk lagu Show ‘Em (What You’re Made of) melalui akaun Facebook mereka & ada antara mereka yang memang tidak berbaju dari awal sehingga habis video tersebut. – USA Today

Nampaknya dunia muzik kpop semakin berani & seksi. YG Entertainment baru baru ini umumkan yang ahli 2NE1, CL akan tampil berbogel dalam video muzik terbaru mereka untuk lagu Missing You akan muncul pada 21 November ini. Sex sells isn’t it? – Soompi


Aznil Hj Nawawi, Nabil Ahmad Bergelar Pengacara AIM 20

Pengacara nombor satu negara, Datuk Aznil Hj Nawawi tahun ini bakal kembali untuk menjadi pengacara majlis kemuncak Anugerah Industri Muzik ke 20 (AIM 20) yang akan berlangsung 14 Disember ini di Stadium Putra Bukit Jalil.

Jika tahun lepas beliau bergandingan dengan Adibah Noor, tahun ini nampaknya giliran Nabil Ahmad menjadi pasangan Pak Nil untuk mengendalikan majlis anugerah dengan tema Meraikan Kemuncak Segalanya itu.

Selain pengumuman pengacara AIM 20, sidang media semalam juga mengumumkan barisan artis yang akan membuat persembahan pada malam itu nanti dan mereka termasuklah Datuk Siti Nurhaliza, Hafiz, Shila Amzah, Najwa Latif, Spider, Ning Baizura, DJ Fuzz, Waris dan Aizat.

Dua orang artis popular Indonesia iaitu Rossa & Afgan juga bakal muncul membuat persembahan istimewa pada malam AIM 20 nanti yang mempertaruhkan 17 kategori untuk menghargai penggiat muzik tanah air.

Anugerah Industri Muzil ke-20 (AIM 20) bakal berlangsung di Stadium Putra Bukit Jalil pada Sabtu, 14 Disember 2013 pada pukul 9.00 malam dan akan di’siarkan secara eksklusif di Astro RIA (saluran 104) dan di Maya HD (saluran 135).


Farid Kamil Beri Kebebasan Pada Diana Danielle Rancang Keluarga

Pelakon kacak, Farid Kamil yang ditemui bersempena dengan tayangan episod terakhir drama Jodoh Itu Milik Kita telah memberitahu bahawa soal untuk merancang atau menambah bilangan ahli keluarganya adalah terpulang sepenuhnya oleh isterinya, Diana Danielle.

“Saya tak boleh merancang benda-benda sebegini kerana ini merupakan anugerah dan rezeki daripada Allah. Terpulang kepada isteri saya sekiranya dia mahu untuk mendapatkan cahaya mata yang kedua saya tidak kisah dan saya lagi sukakan perkara itu. Secara jujurnya saya memberi kebebasan buatnya untuk ke arah itu, dan tiada paksaan dari saya,” katanya.

Sebelum ini, Farid Kamil pernah memberikan kenyataan kepada pihak media bahawa dia bakal mengadakan majlis khatam al-Quran isteri dan aqiqah buat puteranya tetapi sehingga sekarang masih belum dijalankan lagi majlis tersebut.

BACA: Farid Kamil Kini Sedia Berbaik, Pulihkan Hubungan Dengan Ibu Mertua

“Ya saya akan mengadakan majlis tersebut tetapi saya sekarang ini masih menunggu isteri saya yang sedang mempelajari Al-Quran dan ini mengambil masa supaya dia betul-betul mahir dalam pembacaannya dan selepas itu saya akan mengadakan kedua-dua majlis tersebut,” ujarnya.

Farid Kamil turut memberitahu bahawa dia tidak akan mengadakan kenduri cukur jambul kerana keluarganya tidak mengamalkan adat tersebut dan dia hanyalah mahu mengadakan majlis khatam Al-Quran dan Aqiqah puteranya itu.

“Saya tidak mengadakan majlis cukur jambul kerana keluarga saya tidak mengamalkan adat tersebut dan saya hanya akan mengadakan majlis khatam al-Quran dan aqiqah sahaja,” ujarnya.

Sementara itu, Farid akan mengarah kembali filemnya bersama MIG yang berjudul Bodyguard Dari Kedah atau Ops Cantas yang masih dalam pemilihan tajuk. Dia juga bakal berlakon buat pertama kali bersama Shaheizy Sam dalam filem yang berjudul Kitai. (rtky/hfz)


Fakta Hiburan Yang Perlu Anda Tahu Sebelum Masuk Pejabat Hari Ini (N.453)

VIDEO HARI INI: Pemain violin yang popular menerusi Youtube, Lindsey Stirling terbang ke seluruh dunia untuk merakamkan video muzik untuk lagu terbarunya berjudul Minimal Beat yang di’muatkan dalam album terbaru beliau dan hasilnya, epik!

Mungkin mengambil peluang akan populariti Kim Kardashian, Kanye West telah menampilkan tunangnya itu dalam video muzik terbaru beliau untuk lagu berjudul Bound 2 dan pastinya ada adegan intim yang dipaparkan. – Just Jared

Dalam temubual terbaru bersama majalah Bazaar Australia, Nicole Kidman mendedahkan yang kemenangan Oscar beliau pada tahun 2013 menunjukkan kehidupannya yang kosong selepas berpisah dengan Tom Cruise dua tahun sebelum itu. – Page Six

Ada pelakon drama lelaki popular tempatan yang telah di’haramkan memasuki satu gimnasium kerana memarahi pekerja dan berlagak diva, siapa ya? – Murai

Penyanyi kelahiran British, Rita Ora telah dikejarkan ke hospital di Miami pada Isnin lalu selepas pengsan ketika menjalani penggambaran dan doktor memaklumkan yang beliau mengalami kepenatan melampau dan dehidrasi. – US Magazine

Ahli termuda kumpulan pop Girls’ Generation (SNSD), Seohyun telah mendermakan sejumlah US$95,000 kepada Dongguk University di Korea untuk program biasiswa pelajar dan selebriti itu juga merupakan penuntut tahun keempat di universiti itu. – Soompi


Tiz Zaqyah Kahwin Sekiranya Ada Jodoh

Heroin drama bersiri Jodoh Itu Milik Kita, Tiz Zaqyah memberitahu bahawa dia akan berkahwin sekiranya jodohnya berpanjangan dan berkekalan dengan kekasihnya kini.

“Saya akan berkahwin sekiranya saya mempunyai jodoh yang panjang dan kuat bersama-sama dengan kekasih saya sekrang ini,” katanya ringkas.

Apabila disoalkan bilakah dia akan menamatkan zaman bujangnya, Tiz Zaqyah seolah-olah cuba berselindung dari menjawab soalan tersebut dan terus menjelaskan bahawa dia akan berkahwin tetapi bukan dalam jangka masa sekarang atau pun pada hadapan.

“Saya tidak tahu bilakah saya akan berkahwin, mungkin saya akan membuat kejutan dan tidak mungkin untuk saya berkahwin dalam jangka masa terdekat ini atau pada tahun hadapan. Naluri ada sebagai wanita untuk berkahwin apabila melihatkan ramai rakan-rakan yang sudah berkahwin dan mempunyai anak, tetapi mungkin belum tiba masanya lagi,” ujarnya.

Dikhabarkan juga, Tiz Zaqyah baru sahaja pulang dari kota New York disebabkan menjalani penggambaran untuk program Oh My English di sana.

Sementara itu, drama bersiri yang Jodoh Itu Milik Kita memberikan impak yang begitu mendalam dari segi emosinya kerana hampir setiap hari dia menangis untuk mendapatkan feel yang ada dalam drama yang diadaptasikan dari novel popular itu.

“Agak penat kerana hampir setiap hari saya bermain air mata kerana drama tersebut agak emosi dan memerlukan ‘feel’ yang begitu mendalam. Secara jujurnya saya tidak membaca novel tersebut dan sekarang baru baca hampir setengah muka surat sahaja,” ujarnya lagi. (rtky/hfz)


Hanez Suraya Failkan Saman Terhadap Bekas Pembantu Peribadi

Pelakon drama bersiri Love You Mr. Arrogant, Hanez Suraya telah memfailkan saman terhadap bekas pembantu peribadinya Mohd Fairus Mohd Lazim di Kompleks Mahkamah Jalan Duta, Kuala Lumpur hari ini atas dakwaan memfitnah.

“Saya memfailkan saman kepada Mohd Fairus kerana dia telah memfitnah & mengaibkan saya. Salah satu cara yang dilakukan oleh Mohd Fairus adalah memfitnah saya menerusi laman sosial seperti Instagram menerusi akaun DashaSultan dan Twitter menerusi akaun Dasha_Sultan”

“Selain itu, dia juga ada memburukkan saya kepada kawan-kawan yang lain, pihak media dan rakan-rakan artis. Saya ada kesemua bukti yang menyatakan dia memfitnah saya,” jelas Hanez Suraya yang pernah menghantar surat tuntutan maaf terhadap individu itu sebelum ini.

“Mohd Fairus ada berjumpa saya dan menyatakan hasrat untuk memohon maaf kepada saya — selepas itu, saya ingatkan perkara ini telah selesai & tiada lagi perkara berbangkit, namun begitu tanggapan saya ternyata salah. Dia masih memfitnah dan mengaibkan saya seperti biasa”

Hanez Suraya juga berkata tujuan beliau memberikan kenyataan kepada media sekarang ini adalah untuk Mohd Fairus mengambil perkara ini secara lebih serius selepas bekas pembantu peribadinya itu atau wakilnya tidak hadir ke mahkamah semalam. (rtky/m)


Konsert Solo Selena Gomez Di Stadium Merdeka, KL Januari 2014

Peminat penyanyi lagu popular Come & Get It ini sudah boleh mula kumpul duit untuk menghadiri konsert pertama Selena Gomez di Kuala Lumpur, Malaysia.

Dibawakan oleh penganjur We Love Asia, Selena Gomez bakal singgah ke Stadium Merdeka, KL pada 26 Januari 2014 nanti sebagai salah satu destinasi konsert jelajah Star Dance Tour beliau.

Ini bukan kali pertama Selena Gomez menjejakkan kaki ke Malaysia. Kalau anda masih ingat, sekitar Julai 2012 penyanyi popular ini pernah hadir ke Malaysia menemani Justin Bieber yang merupakan teman lelakinya ketika itu.

Maklumat tiket masih belum di’umumkan dan jika anda ingin tahu perkembangan terbaru konsert Selena Gomez di Malaysia ini, layari Facebook rasmi We Love Asia.


Adi Putra Tidak Akan Simpan Rahsia Dari Pengetahuan Anak

Dalam temubual terbaru bersama media, Adi Putra memaklumkan yang beliau masih menunggu keputusan akhir kes skandal beliau yang melibatkan isteri orang yang kini masih dalam siasatan pihak polis dan berjanji akan kongsikan dengan semua apabila ianya diketahui.

“Saya masih lagi berpegang kepada janji. Sekiranya keputusan itu sudah diketahui, saya akan umumkan kepada semua orang. Lagipun buat masa ini, perkara ini tidak menganggu kerjaya seni saya dan diri saya,” ujar Adi Putra yang bersyukur peminat masih mengambil tentang dirinya.

BACA: Isteri Nafi Adi Putra Guna Pengaruh VVIP Untuk Gugurkan Kes

Ketika hadir ke siri jelajah Anugerah Skrin 2013 (ASK 2013) hujung minggu lalu di Damansara, Adi Putra turut ditemani oleh isterinya dan anak mereka Zara Adelia Haadi yang kini berusia setahun.

Adi Putra memaklumkan kepada media yang beliau tidak akan sesekali berahsia dengan anaknya tentang kontroversi yang melanda & akan menceritakan perkara sebenar apabila tiba masanya.

“Saya mahu dia tahu perkara sebenar daripada saya. Mungkin sekarang dia tidak tahu apa-apa tetapi apabila sudah tiba masanya, saya akan beritahu perkara sebenar”

“Biar dia mendengar sendiri penjelasan saya daripada mendapat tahu (tentang kontroversi) melalui Internet atau daripada orang lain,” tambahnya lagi. (rtky/eka)


Fakta Hiburan Yang Perlu Anda Tahu Sebelum Masuk Pejabat Hari Ini (N.452)

VIDEO HARI INI: Baru baru ini Make-A-Wish telah menunaikan hasrat seorang kanak kanak berusia lima tahun, Miles yang menghidap penyakit Leukemia untuk menjadi Batman untuk sehari dan menukar bandar San Francisco menjadi Gotham City. Awesomeness!

Kanye West baru baru ini telah menyampaikan satu syarahan ringkas di Harvard School of Design bersempena dengan siri DONDA Design Lecture yang di’anjurkan universiti terkemuka itu & penyanyi ini dikhabarkan sangat fokus dengan topik syarahan beliau. – US Magazine

Pelakon Faezah Elai tidak akan membiarkan anak kecilnya dijaga oleh pembantu rumah kerana bimbang terjadi kes penderaan atau pun dilarikan seperti yang kerap berlaku sejak kebelakangan ini & lebih sanggup meminta bantuan ibunya. – mStar Online

Penyanyi remaja Taylor Swift menghiasi edisi terbaru majalah New York Magazine dan sekali lagi berkata yang proses mencipta lagu beliau selama ini tidak pernah di’pengaruhi oleh mana mana individu lebih lebih lagi bekas teman lelaki. Ye’lah. – Just Jared

Dalam satu video sidang media tergempar, Park Bom & Sandara Park dari 2NE1 mengumumkan yang kumpulan mereka akan mengadakan konsert jelajah dunia bermula Mac 2014 dan mereka akan kembali dengan lagu baru beberapa hari lagi. – Soompi

Peminat siti TV popular Breaking Bad? Bagaimana kalau kami kata yang ianya ada penamat alternatif dan ianya cukup menarik untuk di’pertimbang? – Huff. Post


Nadiya Nisaa Enggan Komen Dakwaan Suami Bertatu

Minggu lepas, kami ada menerima dua keping gambar melalui e-mail kiriman seorang peminat mendakwa ianya gambar suami kepada pelakon terkenal, Nadiya Nisaa dalam keadaan bertatu di kedua dua belah tangan’nya. Dan, kami malas peduli.

Hujung minggu lalu kisah sensasi ini mendapat perhatian wartawan popular Berita Harian, Zubir Mohd Yunus yang menulis tentang perkara ini & mendapatkan penjelasan lanjut dari Nadiya Nisaa sendiri tentang suaminya itu.

“Saya tak mahu komen mengenai gambar itu. Saya juga tidak mahu berikan sebarang kenyataan berhubung perkara berkenaan. Saya tidak mahu sebarang kenyataan daripada saya boleh mengguris hati dan perasaan banyak pihak, lebih lebih lagi keluarga mentua”

“Lagipun apa yang mejadi pertikaian sekarang ialah suami, bukan diri saya. Hubungan saya dan suami elok, saya tak mahu timbul sebarang isu gara gara gosip yang diperkatakan ketika ini”

“Saya harap perkara ini tidak berpanjangan. Yang berlakon, yang bergelar artis adalah diri saya, bukannya suami saya — saya tak mahu gosip seumpama ini boleh mengeruhkan keadaan kami sekeluarga,” ujar Nadiya Nisaa sebagai respons.

Nadiya Nisaa turut meminta semua supaya memberi perhatian terhadap perjalanan kariernya dari isu peribadi dan keluarga sebegini. (rtky/m)


Zara Zya: Ada Niat Bertudung Tetapi Belum Tiba Masanya

Mendapat perhatian ramai selepas membintangi drama bersiri popular Love You Mr. Arrogant, Zara Zya sebenarnya mempunyai sejarah hampir putus asa dalam bidang lakonan kerana tidak berpuas hati dengan mutu lakonan sendiri sebelum ini.

Ramai beranggapan gadis berusia 28 tahun ini orang baru dalam industri namun sebenarnya dia pernah membintangi beberapa drama antaranya Tanah Merah, Puisi Cinta Rubiah, Supermak, Tiga Budak Botak, Selipar Jepun Suria dan 3 Janji.

Namun selama lima tahun berada dalam industri, nama Zara Zya masih kurang popular dan ini dikatakan berpunca dari kurang keyakinan untuk beraksi di hadapan kamera kerana perasaan malu yang menebal sekaligus menyebabkan mutu lakonan teruk.

“Bertahun juga saya tidak berlakon dan hanya membantu menguruskan perniagaan keluarga,” ujar Zara Zya yang mengambil keputusan untuk bersara seketika dari dunia lakonan tidak berapa lama dahulu kerana kecewa dengan diri sendiri.

Namun pelakon ini bersyukur di’beri peluang untuk memegang watak utama dalam drama Love You Mr. Arrogant yang melonjakkan namanya ketika ini.

Bercakap tentang imej beliau, Zara Zya mengakui ada peminat terkejut melihat penampilannya di luar yang tidak bertudung dan meminta peminat menerima dirinya seadanya.

“Saya harap peminat faham, saya bertudung hanya untuk menjayakan watak tersebut sahaja — Insya-Allah sekiranya sudah sampai seru, saya akan lakukannya (bertudung),” jelas Zara Zya yang akan menjalani penggambaran drama terbaharu, Tiga Hati Ibu tidak lama lagi. (rtky/m)


Faizul Juara Akademi Fantasia 2013

Setelah 10 minggu berentap memburu impian bergelar bintang, menepati ramalan, Faizul dinobat sebagai juara Akademi Fantasia (AF 2013) pada malam kemuncak konsert akhir yang berlangsung di Stadium Negara, Kuala Lumpur, sebentar tadi.

Melontarkan kekuatan vokal dan gaya persembahan memukau anak kelahiran Tawau, Sabah ini menerusi lagu Hanyut dan single baru, Sepasang Sayap sekaligus berjaya menafikan impian lima lagi finalis iaitu Amira, Aisyah, duo Azhael, Indah dan Nabila.

Kemenangan tersebut membolehkannya membawa pulang wang tunai RM100,000 dan kontrak rakaman bernilai RM100,000 berserta sebuah trofi.

Sementara itu, pasangan duo Azhael berjaya meraih naib juara & membawa pulang wang tunai RM30,000 dan sebuah trofi. Mereka juga memenangi anugerah AF Buzz.

Tempat ketiga pula dimenangi oleh Amira. Pelajar bernama Siti Ruhailah Hussein atau Indah menduduki tempat keempat. Manakala Nabila & pelajar kelahiran Singapura, Aisyah pula masing masing menduduki tangga kelima dan keenam.

Dihoskan oleh Zizan Razak, AF2013 menampilkan tiga pengkritik tetap iaitu Sharifah Amani, Edry Abdul Halim dan penerbit muzik Roslan Aziz.

Selain itu musim kali ini juga menampilkan tiga inspirer iaitu Faizal Tahir, Melly Goeslaw & Datuk Siti Nurhaliza. Tiga figura ini bertindak sebagai pembimbing kepada 12 peserta yang bertanding.


Fakta Hiburan Yang Perlu Anda Tahu Sebelum Masuk Pejabat Hari Ini (N.451)

VIDEO HARI INI: Ini kali kedua Yuna muncul di rancangan bual bicara popular Conan dan kali ini pastinya beliau hadir untuk mempromosikan album terbarunya, Nocturnal dan ini persembahan dengan lagu Rescue. Amazing as usual.

Mungkin terlalu mendalami watak, Jake Gyllenhaal telah di’kejarkan ke bilik kecemasan selepas menumbuk cermin ketika berlakon dalam dilem terbarunya berjudul Nightcrawler di Los Angeles baru baru ini. – People

Buat para peminat siri televisyen popular Community, ini merupakan 20 keping gambar terbaru untuk anda tatap sebelum munculnya musim kelima dan kali ini penciptanya, Dan Harmon kembali selepas musim keempat yang di’kritik hebat. Yeay! – Huffington Post

Ketiadaan Ummi Nazeera dalam mempromosikan filem Penanggal di beberapa lokasi tidak ada kaitan dengan perubahan imejnya yang dikatakan sudah berhijab tetapi ianya disebabkan oleh pelakon itu kini berada di Australia. – mStar Online

Khabar angin yang mengatakan pasangan ini sedang bercuti di Eropah ternyata benar selepas beberapa keping gambar aktress Moon Geun Young dan kekasihnya, Kim Bum sedang menikmati percutian di Milan, Itali tersebar di internet. – Soompi

Model popular ini di’landa kontroversi lagi selepad didakwa mengirim gambar dirinya yang telah diubah dengan Photoshop ke laman sosial Instagram & Miranda Kerr pantas menafikan perkara itu dengan mengatakan tidak perasan kerana mengambilnya dari internet. – US Magazine


Gambar: Lisa Surihani, Yusry KRU Jelajah Satu Malaysia?

Beberapa hari ini rajin pula kami melihat akaun Instagram Lisa Surihani, mencari kisah yang boleh kami paparkan untuk anda semua. Guess what, Lisa Surihani dan suaminya, Yusry KRU kini dalam siri jelajah cuti cuti Malaysia — dan kini berada di Sarawak.

Sekitar penghujung Oktober yang lalu, Lisa Surihani mula berkongsikan beberapa keping gambar ketika beliau dan suami berada di Terengganu melawat tempat tempat yang menarik dan tarikan pelancongan di sana.

Kemudian muncul gambar pasangan ini di Kelantan. Tepat pada waktu kerana ketika itu pasukan bola sepak Kelantan sedang hangat dengan kempen menentang Pahang di peringkat akhir Piala Malaysia. Kelantan kalah.

Dan seterusnya mereka ke Bukit Fraser, Pahang sebelum bertolak ke Pulau Langkawi, Kedah dan menjelajah Pulau Pinang & Ipoh, Perak.

Mungkin berehat seketika untuk Yusry KRU menghadiri majlis anugerah Shout! Awards 2013 dan selepas itu pasangan ini terbang ke Sabah & Sarawak di’mana lokasi mereka berada sekarang.

Anda berdua memang pasangan yang adventurous. Buat kita semua, layankan gambar percutian jelajah satu Malaysia yang mereka kongsikan bersama peminat menerusi Instagram beberapa minggu kebelakangan ini. Enjoice! (rtky/m)


Isu Saman: Erma Fatima Tetap Bayar, Tetapi Tidak Halalkan

Selepas Rabecca Nur Al Islam adakan sidang media untuk pihaknya, pasti ada yang tertanya tanya apakah reaksi Erma Fatima sendiri terhadap isu ini?

Erma Fatima menerusi syarikat produksi beliau akan tetap membayar baki 40% bayaran kepada Rabecca Nur Al Islam seperti yang diarahkan oleh mahkamah dan beliau tidak berniat untuk memanjangkan kes ini ke Mahkamah Tinggi.

BACA: Rabecca Nur Al Islam Minta Erma Fatima Berhenti Tabur Fitnah

“Patutnya saya yang buat sidang media. Dia dah menang, menang sajalah. Tapi tak mengapa saya reda dan tak mahu gaduh. Biarlah dia buat kenyataan satu dunia. Saya rasa tak perlu nak balas dengan sidang media pula. Saya dah bagi (kenyataan) sekali, cukuplah,” ujarnya.

Erma Fatima berkata yang beliau akan membayar RM11,000 itu kepada Rabecca Nur Al Islam dan berharap kejadian ini akan menjadi pengajaran pada produser lain pada masa akan datang.

“Saya akan bayarkan wang itu kepada Rabecca tetapi saya tidak akan halalkannya. Kekalahan saya di mahkamah atas sebab-sebab teknikal. Saya pun tak mahu panjangkan kes ini lagi,” ujar Erma Fatima lagi. (rtky/eka)


Zahida Rafik Bakal Kahwin Tahun Depan

Pelakon yang pernah di’landa kontroversi besar tahun lalu, Zahida Rafik mengakui yang beliau bakal mendirikan rumah tangga dengan seorang ahli perniagaan berstatus bujang dan berusia 41 tahun sekitar tahun depan.

Pengakuan ini sekaligus melenyapkan kontroversi yang melanda sebelum ini mendakwa artis itu mempunyai hubungan dengan seorang kenamaan.

“Saya sudahpun mempunyai teman istimewa yang juga seorang ahli perniagaan yang saya kenali sejak lapan tahun lalu. Insya-Allah, kami juga merancang berkahwin tahun depan”

“Saya rasa tidak perlu mendedahkan identiti si dia buat masa ini. Apa yang boleh saya katakan, si dia hanya orang biasa dan bukan berstatus Datuk mahupun VIP. Si dia juga baru berusia 41 tahun, masih bujang dan bukannya suami orang,” ujar Zahida Rafik.

Pelakon ini turut berkata yang beliau sepatutnya berkahwin tahun ini namun hasrat itu terpaksa di’tangguhkan atas perkara yang tidak dapat di’elakkan. Perancangan kahwin tahun depan masih belum mempunyai tarikh tetap.

“Apa yang penting, saya bahagia dengan kehidupan kami sekarang,” tambahnya lagi. (rtky/m)


Rabecca Nur Al Islam Minta Erma Fatima Berhenti Tabur Fitnah

Pelakon Rabecca Nur Al-Islam mendesak supaya penerbit dan juga pengarah Erma Fatima supaya berhenti dari terus memfitnah dirinya sama ada menerusi kenyataan dalam mana-mana akhbar juga di laman sosial seperti laman Twitter, Facebook dan Instagram.

“Tujuan saya mengadakan sidang media hari ini bertujuan meminta pihak di sebelah sana diam dan jangan fitnah saya tentang isu disiplin sebab perbuatan itu bagai membuang pasir di dalam periuk nasi saya,” ujar beliau semalam.

“Kalau betul saya ada masalah disiplin, masakan saya boleh bertahan selama 10 tahun dalam industri. Saya pernah menjadi artis residen MIG selama tiga tahun. Saya juga pernah ditawarkan menjadi artis residen Skop Production cuma ketika itu saya terpaksa menarik diri kerana saya berkahwin”

“Jadi saya nak pihak di sana diam dan pihak saya juga selepas ini akan berdiam. dan pihak beliau menghormati keputusan mahkamah”, kata Rebbeca sekaligus menegaskan yang dia tidak akan membuat sebarang kenyataan yang berkaitan isu ini lagi”

Rabbeca Nur Al Islam berkata demikian ketika ditemui pada sidang media khas bertempat di Harrods, KLCC, petang semalam.

Pada 8 November lalu Rabecca berjaya memenangi kes tuntutan terhadap penerbit dan pengarah drama Erma Fatima ekoran perlanggaran kontrak. Mahkamah Tinggi memutuskan Erma perlu melunaskan baki bayaran lakonan kepada Rebbeca sebanyak 40 peratus iaitu bernilai RM11,200.

Konflik antara Rabecca dengan Erma tercetus apabila pengarah itu enggan menjelaskan baki bayaran tersebut dan telah mematikan watak Rabeeca dalam drama bersiri Dejavu di Kinabalu pada episod ke 17 daripada 28 episod tanpa berbincang dengan pelakon itu.

Tambah Rabbeca lagi, sebelum ini dia pernah berusaha untuk berbincang dengan Erma sebelum membawa kes ini ke mahkamah namun segala usahanya sia-sia.

“Perkara ni sebenarnya saya tidak akan bawa ke mahkamah kalau ia boleh dibincangkan. Sebelum ini saya cuba menghantar pesanan ringkas, saya BBM sehingga dia buang saya dari BBM beliau. Saya juga cuba mendapatkan pihak beliau namun gagal”

“Sebelum itu saya juga meminta bantuan dari Persatuan Seniman tetapi tidak ada apa-apa tindakan daripada pihak persatuan. Mahkamah adalah jalan terakhir saya”, ujarnya.

Dalam pada itu Rabecca tidak kisah sekiranya Erma mahu membuat rayuan atau meneruskan hasratnya ke Mahkamah Tinggi sekiranya beliau masih lagi tidak berpuas hati dengan keputusan mahkamah.

“Saya harap cukuplah segalanya. Kalau pihak beliau tidak berpuas hati pada saya beliau boleh teruskan nak ambil tindakan di Mahkamah Tinggi. Senang saja, jika tidak puas hati atau enggan membayar, buat saja rayuan di mahkamah.

“Tidak perlu memburukkan saya di laman sosial. Sekiranya dia masih lagi memfitnah, saya akan merujuk kepada peguam saya dan teragak-agak mengambil tindakan selanjutnya,” tegas Rabecca lagi sebelum menamatkan sidang media. (rtky/fr)


Fakta Hiburan Yang Perlu Anda Tahu Sebelum Masuk Pejabat Hari Ini (N.450)

VIDEO HARI INI: Bersempena dengan malam gala untuk menyokong penyelidikan Parkinson, Michael J. Fox yang kini gigih melawan penyakit itu tampil membuat persembahan yang penuh awesome bersama Chris Martin dari Coldplay.

Lepas satu, satu kontroversi yang melanda. Terbaru, Justin Bieber telah di’dakwa menghina dan tidak menghormati bendera kebangsaan Argentina ketika mengadakan konsert di Buenos Aires baru baru ini. Habis’lah kau. – TMZ

Pelakon yang pernah di’landa kontroversi skandal, Zahida Rafik membuat pengakuan yang beliau dijangka berkahwin tahun depan dengan ahli perniagaan berusia 41 tahun yang dikenalinya sejak 8 tahun lalu. Bagus, akhirkan semua kontroversi.- Harian Metro

Matt Damon di’laporkan telah menerima bayaran sebanyak US$3 juta untuk muncul dalam iklan terbaru Nescafe, Nespresso yang berdurasi 20 saat bersama George Clooney untuk pasaran United Kingdom. Untung menjadi selebriti A-list. – Just Jared

Kumpulan pop Korea, Super Junior mengirimkan sebuah video pendek sebagai pesanan ringkas buat peminat mereka di Kuala Lumpur bersempena kedatangan mereka menjayakan Super Show 5 World Tour Concert pada 24 November ini. – Soompi

Mariah Carey baru baru ini telah memberikan satu kenyataan pedas terhadap budaya kerja di set American Idol dengan berkata ianya seperti pergi kerja setiap hari di neraka & terpaksa bekerja dengan syaitan. Whoaaa! – US Magazine


Nelydia Senrose: Qi Cinta Pertama Saya

Dalam temubual terbaru bersama majalah Media Hiburan, Nelydia Senrose tampil lebih terbuka dengan kisah cintanya bersama Qi Razali dan mengakui yang jejaka itu merupakan cinta pertama beliau selain mereka kini memang serius dalam hubungan.

“Bila bercinta, ia bukannya satu masalah buat saya kerana ia adalah perkara normal bagi setiap manusia. Saya baru terlepas habis dari zaman persekolahan, jadi boleh dikatakan Qi adalah kekasih pertama saya selepas itu,” ujar Nelydia Senrose.

“Walaupun saya masih muda, tapi dalam bab kehidupan saya cukup matang dan bila bercakap soal hubungan kami. saya perlu serius. Selagi boleh buat yang terbaik, itu yang saya lakukan. Saya bercinta bukan sekadar mahu mencuba nasib, tapi mengharapkan yang terbaik daripadanya”

Nelydia Senrose turut mengakui yang Qi Razali sudah berjumpa dan saling berkenalan dengan ibu bapanya nemun masih belum ada sebarang perbincangan serius atau meletakkan sasaran untuk bertunang mahu pun perkahwinan.

Apa lagi Nelydia Senrose cerita tentang hubungannya dengan Qi Razali? Dapatkan majalah Media Hiburan edisi minggu ini di’pasaran sekarang. (rtky/m)


Yasmin Hani Bakal Dedahkan Nama Anak Melalui Program Khas Astro

Pagi Selasa lalu, Yasmin Hani telah selamat melahirkan seorang bayi lelaki menerusi pembedahan di Pusat Perubatan Prince Court, Kuala Lumpur dan pelakon ini mengakui kini sudah jatuh cinta dengan pengalaman bergelar seorang ibu.

“Saya tak tahu bagaimana nak ungkapkan secara terperinci perasaan ini selepas dua hari bergelar ibu. Selain seronok dan bersyukur dengan kelahiran ini, yang pasti sekarang saya menjadi taksub pada anak ini,” ujar Yasmin Hani melalui Harian Metro.

Yasmin Hani turut memberitahu yang beliau ketika ini tidak dapat memberikan apa apa butiran lanjut tentang identiti anak sulungnya itu kerana terikat dengan perjanjian untuk sebuah program berjudul Celebrity Maternity di Astro.

“Kami memang sudah ada nama pilihan namun tak dapat didedahkan dulu berikutan kontrak berkenaan sudah diikat. Saya minta maaf tak dapat nak kongsi nama, gambar atau butiran lanjut bayi itu kerana semuanya akan didedahkan secara eksklusif dalam program itu nanti”

Menjadi trend nampaknya wajah dan nama bayi para selebriti menjadi rahsia sehinggalah muncul di kaca televisyen. Sebelum ini ianya menjadi pilihan pasangan selebriti Farid Kamil & Diana Danielle untuk muncul eksklusif di TV. (rtky/m)


Zain Saidin Tidak Akan Halang Media Hadiri Perkahwinan

Sebelum ini terdengar desas-desus yang mengatakan bahawa Zain tidak akan menjemput para media untuk menghadiri upacara perkahwinannya bersama dengan aktres jelita, Rozita Che Wan. Bertemunya di sidang media Oh My Ganu! Zain telah mengulas berkaitan dengan isu tersebut.

“Sebenarnya saya menjemput semua media untuk datang ke majlis perkahwinan kami, cuma apa yang saya ingin maklumkan di sini hanya wartawan sahaja dibenarkan untuk membuat liputan, jurukamera telah kami sediakan pada majlis yang akan berlangsung nanti,” ujarnya.

Zain turut memberitahu bahawa dia sedikit cemas dan agak gabra apabila semakin dekat upacara perkahwinan yang dijadualkan akan berlangsung pada sekitar Disember ini.

BACA: Zain Saidin, Rozita Che Wan Sudah Belanja Lebih RM200,000 Untuk Perkahwinan

“Sekarang ini saya agak cemas, pelbagai perasaan yang wujud menjelang tiba hari perkahwinan kami. Saya rasa bahagia, gembira, cemas dan sebagainya,” ujarnya berseloroh.

Persiapan perkahwinannya sudah 70% hampir selesai di mana segala barangan hantaran sudah diaturkan dan Zain juga turut berkongsi jumlah sebanyak RM100,000 dari pihaknya dan sebanyak RM100,000 juga dari pihak Rozita Che Wan dalam menjayakan majlis perkahwinan mereka ini.

“Setakat ini hampir 70% persiapan kami yang sudah diselesaikan seperti barangan hantaran, dan persiapan-persiapan yang lain. Cuma yang belum diselesaikan ialah tarikh dan lokasi yang sesuai untuk diadakan majlis perkahwinan ini, kerana saya khuatir musim persekolahan kebanyakan kawan-kawan kami bercuti bersama keluarga di luar negara dan agak sukar untuk mereka datang pula ke majlis kami. Lagi satu perkara yang lain ialah kalau boleh saya ingin mencari lokasi yang luas dan besar untuk memuatkan lebih ramai orang yang datang ke majlis kami,”.

“Saya dan Rozita turut berbelanja hampir RM200,000 untuk majlis kami ini, di mana saya dan dia mengeluarkan RM 100,000 setiap seorang,” katanya.

Sementara itu, Zain Saidin akan muncul dalam telemovie Oh My Ganu! yang akan disiarkan pada 27 November ini di saluran Astro TVIQ dan Astro Maya HD. (rtky/hfz)


Zizan Razak Merancang Akhiri Zaman Bujang Tahun Depan

Pelawak, pelakon dan penyanyi popular Zizan Razak sebelum ini pernah dikaitkan dengan ramai wanita dikalangan artis tempatan dengan pelbagai gosip yang dilemparkan padanya. Sehingga kini, ternyata masih belum ada hubungan yang begitu serius terjadi antara mereka semua.

Walaubagaimana pun, Zizan berharap agar dia dipertemukan jodoh dan berkahwin di usianya yang bakal mencecah 30 tahun pada tahun hadapan.

“Siapa tak nak berkahwin, saya hendak berkahwin tetapi belum ada jodoh yang sesuai. Sekarang ini masih dalam proses mencari & mengenal hati budi. Saya pun ada target, iaitu sekiranya sudah mencapai umur 30 tahun, saya hendak berkahwin,” ujarnya semalam.

Sementara itu, Zizan Razak akan membawakan watak sebagai Zizang dalam Oh My Ganu! yang akan disiarkan pada 27 November ini. Menurutnya berlakon dalam telemovie ini boleh tingkatkan penguasaanya dalam bahasa Inggeris dan ini memberikan ia suatu pengalaman yang berbeza.

“Alhamdulillah apabila diberikan tawaran untuk saya berlakon dalam telemovie ini saya begitu teruja dan seronok kerana ia merupakan pengalaman yang berbeza kerana telemovie ini mengajar saya untuk berbahasa inggeris walaupun tidaklah sebegitu fasih dan saya dapat tingkatkan lagi penguasaan bahasa antarabangsa itu,” ujarnya mengakhiri perbualan. (rtky/hfz)


Fakta Hiburan Yang Perlu Anda Tahu Sebelum Masuk Pejabat Hari Ini (N.449)

VIDEO HARI INI: Pilihan hari ini sudah berbulan lama usianya tetapi baru kami temui & ianya kini masih relevan buat semua rakyat Malaysia yang pernah mengalami situasi seperti ini.

Laporan media menyebut yang pelakon Zac Efron telah cedera dan patah rahang serta menerima jahitan di mulut selepas terjatuh di hadapan rumahnya sendiri di Los Angeles. – Just Jared

Beberapa keping gambar lucah Nicholas Cage bersama ibu kepada anak lelakinya, Weston telah di’curi oleh seorang lelaki dan pesalah itu kini berada dalam tahanan polis namun gambar yang di’curi masih belum ditemui semula. Perlukah? – TMZ

Filem seram Highland Tower terbitan Metrowealth Pictures (MIG) telah berjaya mengaut kutipan tiket sebanyak RM3.3 juta selepas 12 hari tayangannya di pawagam-pawagam seluruh negara sejak 31 Oktober lalu. – Utusan Malaysia

Jennifer Love Hewitt mungkin bakal menimang cahayamata pertama sekitar Disember ini namun bukan alasan untuk beliau berehat malah sempat mereka pakaian untuk ibu mengandung bersama jenama terkenal, A Pea in the Pod. – People

Agensi YMC Entertainment telah melantik seorang peguam di Amerika Syarikat untuk mengambil tindakan undang undang terhadap individu yang bertanggungjawab menyebarkan gambar lucah artisnya, Ailee yang menjadi isu baru baru ini. – Soompi


Anugerah Skrin 2013 Angkat Tema Kaca

Musim anugerah kembali lagi. Selepas Shout! Awards 2013 tamat minggu lalu, kini tiba giliran Anugerah Skrin 2013 (ASK 2013) untuk mencipta kehangatan — dan ya, untuk menghargai usaha dan kerja kerasa anak seni sepanjang tahun.

Untuk muncul dengan identiti sendiri dan mencipta kelainan, Anugerah Skrin 2013 mengangkat tema glass atau kaca sebagai konsep bagi penganjurannya yang sudah masuk edisi ke 15. Konsep ini dipilih sebagai simbolik di mana drama & filem merupakan refleksi kisah sebenar manusia.

Anugerah Skrin 2013 kali ini akan menampilkan Nad Zainal buat pertama kali sebagai pengacara majlis digandingkan dengan dua veteran bidang pengacaraan Awal Ashaari & Faizal Ismail.

Manakala Scha Al Yahya dan Iqram Dinzly bakal mengendalikan acara karpet merah bersama dua pemenang dari pertandingan Pantene Star Search. Anugerah Skrin 2013 akan disiarkan secara langsung dari Stadium Malawati Shah Alam pada 29 November ini.

Sebagai pemanas badan, berikut merupakan fesyen selebriti yang hadir ke majlis sidang media Anugerah Skrin 2013 yang berlangsung semalam di Kuala Lumpur. Enjoice!


Shahz Jazle Nekad Kumpul Bukti Untuk Bersihkan Nama

Selepas mengaku tidak bersalah atas pertuduhan melakukan perbuatan khalwat, Shahz Jaszle berkata dia nekad mencari bukti untuk membersihkan namanya.

Malah pelakon popular menerusi drama Asmara ini mendakwa dirinya dianiaya oleh pihak tertentu hingga menyebabkan dia ditangkap khalwat.

“Saya tak boleh beri komen banyak sebab kes ni masih belum dibicarakan lagi. Saya tak bersalah. Dan saya akan buktikan yang saya tak bersalah. Buat masa sekarang saya sedang mengumpulkan bukti-buktinya dan saya akan lawan semula. Saya dianiaya oleh pihak tertentu. Tapi saya tak mahu tuduh siapa”, katanya ketika ditemui di Mahkamah Rendah Syariah Daerah Petaling, semalam.

Shahz membuat penafian tersebut di hadapan hakim Syarie Abd Haim Abu Samah. Kemudian pelakon itu diperintahkan membayar denda sebanyak RM1500. Mahkamah menetapkan 21 Januari 2014 sebagai tarikh perbicaraan terhadapnya.

Dalam pada itu, Shahz Jaszle berkata yang dia tidak terkejut apabila pasangan khalwatnya, Farah Nurizzati Salleh mengaku bersalah. Farah diperintahkan oleh mahkamah membayar denda sebanyak RM3000.

“Saya tak terkejut pun bila dia kata dia bersalah. Saya memang sudah jangka. Selama ni pun dia tak pernah kisah dengan kes ini. Saya tahu dia memang ada niat nak jatuhkan saya”, katanya.

Menurut Shahz dia hanya mengenali gadis itu selama tiga minggu dan menyangkal dakwaan yang dibuat oleh Farah bahawa mereka mempunyai hubungan istimewa.

Sementara itu peguam Asyraf A. Ranee berkata, dia yang mewakili Shahz Jaszle sebagai anak guamnya akan menghantar notis penelitian semula kepada mahkamah.

“Setakat ini kami sudah ada beberapa bukti. Kami juga akan menghantar notis kepada mahkamah untuk penelitian semula kes ini”, katanya.

Dalam kejadian 16 Mei lalu, pasangan tersebut telah ditahan atas tuduhan khalwat di Apartmen Taman Sri Subang, kira-kira pukul 3.30 pagi oleh unit penguat kuasa Jabatan Agama Islam Selangor (Jais) hasil aduan orang ramai.

Kejadian itu menyebabkan pertunangan Shahrizal dengan Redzwani Puteri terpaksa diputuskan oleh keluarga perempuan tetapi telah disambung semula pada Hari Raya Aidiladha lalu.

Selain itu ditanya mengenai persiapan kahwinnya, Shahz yang kini sibuk dengan pengambaran Dendam 5 Beradik berkata buat masa dia menyelesaikan dahulu kes perbicaraan khalwat ini dan kemudian baru dia memberi tumpuan pada perancangannya untuk berkahwin. (rtky/fr)


Awie: Kalau Saya Muflis Pun, Saya Tidak Ganggu Orang

Muflis di kalangan rakyat Malaysia bukan perkara baru namun jika ianya melibatkan selebriti dan orang ternama, pastinya akan menjadi perhatian para peminat dan media.

Terbaru, penyanyi dan pelakon terkenal Awie di’dakwa telah pun diisytiharkan muflis.

“Muflis atau tak, saya tak ganggu orang, bukan? Asalkan tak ganggu orang, saya rasa ia tak patut jadi masalah kepada sesiapa pun,” ulas Awie tentang dakwaan yang timbul.

“Kalau benar saya muflis, kenapa? Kalau pun betul, bukan saya seorang saja. Ramai lagi orang di luar sana yang muflis. Golongan kerabat dan VIP pun ramai yang muflis”

“Ada seorang kerabat diraja ini juga bankrap tapi apa masalahnya kepada orang ramai? Pada saya, asalkan benda itu tak kacau orang, tak perlulah nak kacau hidup saya”

Menjawab dakwaan yang beliau telah memindahkan semua aset beliau kepada isterinya Rozana Misbun susulan status muflis, Awie berkata ianya satu tindakan yang wajar ketika ini jika benar beliau berbuat demikian.

“Kalau saya mati nanti, harta yang ada itu untuk mereka juga. Jadi, apa masalahnya? Biarlah orang nak cakap apa saja,” tambah Awie lagi yang enggan mengulas lanjut secara terperinci.


Yasmin Hani Selamat Lahir Bayi Lelaki

Menerusi sekeping gambar di akaun Instagram beliau semalam, Yasmin Hani memaklumkan yang beliau telah selamat melahirkan seorang bayi lelaki pada pagi 12 November 2013.

“Alhamdullilah, After nine months of construction, our little project is complete.. On the morning of the 12th of November 2013, we welcome with great joy into our home and into our hearts our little baby boy,” tulis Yasmin Hani meluahkan rasa syukurnya.

Namun tiada maklumat lanjut yang di’kongsikan oleh selebriti ini. Apa pun tahniah buat keluarga Yasmin Hani dan suami, Sha’arin atas kehadiran orang baru yang pastinya membawa kebahagian baru dalam hidup kalian.

Yasmin Hani dan Sha’arin Mohammed Razali mendirikan rumah tangga pada 21 Oktober 2011.


Komitmen Teater, Nora Danish Ke Pusat Karaoke Berlatih Menyanyi

Sama sekali tidak menyangka parodi gwiyomi yang dirakam Nora Danish sekadar suka suka tidak berapa lama dahulu mendapat pujian dari pemilik asal lagu tersebut, Hari. Malah menyifatkan parodi terbaik pernah ditonton olehnya.

Nora Danish juga terharu dan tidak menyangka Hari telah menonton semua parodi gwiyomi yang telah dirakam. Malah sebelum pulang ke Korea, Hari sempat menyatakan hasrat untuk adakan kolaborasi bersama Nora Danish.

“Saya suka parody yang dilakonkan Nora Danish dan dia sangat comel. Kalau diberi peluang berjumpa dia, saya mahu melakukan gaya gwiyomi bersama-sama dengannya,” memetik kata-kata Hari sewaktu dia hadir Malaysia baru baru ini.

Namun kerana jadual yang bertindih, Nora Danish dan Hari tidak sempat berjumpa.

Dalam perkembangan lain, selain tersenarai dalam top 5 pencalonan Anugerah Skrin 2013, Nora Danish kini sedang sibuk dengan pementasan teater berjudul Bahayanya Wanita yang bakal dipentaskan di Istana Budaya pada Disember ini.

“Kerana teater ini, Nora menolak semua tawaran lain yang datang. Nora nak tumpukan perhatian penuh kepada teater ini. Tak dapat fokus pada perkara lain, risau.”

Beritahu Nora lagi, cabaran besar buatnya dalam Bahayanya Wanita apabila kebolehan beliau untuk menyanyi diuji. Teater tersebut memerlukan Nora untuk menyanyi.

“Kena menyanyi tu paling sukar sangat bagi Nora. Sebab Nora bukan penyanyi. Ini teater muzikal. Tapi syukur produksi bagi lagu yang mudah untuk Nora. Tapi sebelum tu, sekarang Nora wajib pergi karaoke je, praktis,” ujarnya ketawa.

Nora kini dilihat lebih matang dalam setiap watak yang dilakonkan. Tidak seperti watak dia sebelum sebelum ini, yang lebih menonjolkan sisi comel dan manja Nora.

Bukan kerana terlampau selektif tetapi diusia menginjak 30’an, dia harus lebih matang dalam memilih dan melakonkan watak.

“Ya, Nora memang mencari skrip & watak supaya nampak lebih matang. Lagipun Nora dah segan nak melakonkan watak watak comel. Sekarang Nora dah matang. Tak kena dengan usia,” jelasnya lagi yang sedang dalam proses mengembalikan berat badan idealnya, 45kg. (rtky/bsr)


Nad Zainal Dilantik Pengacara Bersama Anugerah Skrin 2013

Pertama kali diberi tanggungjawab menggalas tugas besar nyata memberi kegusaran buat Nadia Zainal. Apatah lagi digandingan dengan 2 nama besar, Awal Ashaari dan Faizal Ismail pada malam kemuncak Anugerah Skrin 2013 pada 29 November ini.

Nad Zainal ketika ditemui di sidang media memperkenalkan hos Anugerah Skrin siang tadi nyata terkejut diatas pemilihannya sebagai salah seorang pengacara.

“Masa dapat tahu saya terpilih, saya sendiri terkejut. Tidak sangka boleh dipilih sebab saya masih baru sangat dalam industri ini,” ujarnya semalam.

“Saya tahu pihak mereka mempunyai sebab tersendiri memilih saya. Walau bagaimanapun, saya tidak mahu untuk membuktikan apa-apa cuma yang boleh saya katakan, saya akan berikan yang terbaik pada malam anugerah nanti. Saya tahu, penonton akan membandingkan saya dengan 2 pengacara tersebut, itu memang cabaran besar buat saya”

Jelas Nad, bila mengetahui dia akan bergandingan mengacara bersama 2 nama yang tidak asing dalam dunia pengacaraan, dia terlebih dahulu membuat homework kerana tidak mahu dilihat kekok dan kelam kabut sewaktu di atas pentas.

“Saya buat homework pada setiap karakter 2 orang pengacraa tu. dan saya melihat diri saya sebagai seorang yang akan dibahan. Saya rela dibahan namun saya tidak akan diam”

“InshaAllah ilmu teater yang ada pada saya akan digunakan pada malam kemuncak ASK 2013 itu nanti. Saya yakin saya boleh buat cuma risau saya terlalu banyak merapu”

Tambah Nad, ujibakat pertama yang dihadirinya adalah ujibakat pengacara program REMAJA tahun 2008. Dari mula lagi dia mahu mahu menjadi pengacara namun ketika itu dia masih terikat dengan pelajaran lantas terpaksa melupakan hasrat buat seketika.

Sehinggalah hari ini dia akhirnya menjadi seorang pelakon. Sebelum mengakhiri perbualan, sempat dia mencelah memberitahu sejak kecil dia sebenarnya ada menyimpan cita-cita untuk bergelar pembaca berita. (rtky/bsr)


Fakta Hiburan Yang Perlu Anda Tahu Sebelum Masuk Pejabat Hari Ini (N.448)

VIDEO HARI INI: Kalau anda meragukan bakat dan kebolehan vokal Miley Cyrus, anda boleh dengarkan versi cover penyanyi ini untuk lagu Summertime Sadness nyanyian asal Lana Del Rey di BBC Radio 1 untuk Live Lounge.

Penulis buku komik terkenal, Kevin Smith berkata beliau telah melihat Ben Affleck dalam suit baru Batman untuk filem terbaru arahan Zack Snyder nanti & membayangkan ianya sesuatu yang unik dan mengujakan. Whoaa! – US Magazine

Kajian terbaru menunjukkan yang populariti Kanye West di’kalangan wanita telah jatuh sebanyak 66% sejak beliau mula berpacaran dengan Kim Kardashian. Kes cemburu atau sudah menyampah dengan pasangan tersebut? Heh. – Daily Mail

Vokalis kumpulan Hujan iaitu Noh Salleh mengakui komitmen terhadap keluarga & studio rakaman yang baharu dibuka agak membatasi aktivitinya bersama kumpulan tersebut. – mStar Online

Lima tahun lalu beliau berjanji tidak akan kembali ke arena hiburan dewasa (lucah) namun Jenna Jameson di’laporkan kembali terlibat dengan video lucah sebagai salah satu cara untuk menyara anaknya selain berseronok & untuk para peminat. – Huffington Post

Pelakon kegemaran ramai, Ryan Gosling telah menyambut ulangtahun kelahiran yang ke 33 dan untuk itu, mari lihat revolusi wajah tampan ini dari idaman para remaja sehingga menjadi wajah utama filem blockbuster. – People


Kes Khalwat: Shahz Jaszle Mengaku Tidak Bersalah

Pelakon kontroversi Shahrizal Jaszle Jasmin atau Shahz Jaszle mengaku tidak bersalah dengan penangkapan dan tuduhan berkhalwat ke atasnya. Penafian itu direkodkan dalam perbicaraan di Mahkamah Rendah Syariah Daerah Petaling Jaya, hari ini.

Peguam Syarie yang mewakili Shahrizal iaitu Asyraf A. Ranee memohon anak guamnya agar dibebaskan dengan jaminan RM1500.

Kemudian hakim syarie Abd Halim Abu Samah memutuskan Shahrizal dibebaskan dengan jaminan RM1500 dengan seorang penjamin atau ditahan sehingga tarikh perbicaraan akan datang.

Bagaimanapun, pasangan khalwat Shahrizal iaitu Farah Nurizzati Salleh, 21, mengaku bersalah dakwa penangkapan khalwat mereka.

Setelah mendengar hujah dan fakta kes daripada pegawai pendakwa Jabatan Agama Islam Selangor Shafezan Rosli, mahkamah memerintahkan Farah membayar denda maksimum RM3000 atau penjara selama tiga bulan jika gagal membuat bayaran mulai hari ini.

Pada 16 Mei lalu, Jabatan Agama Islam Selangor (JAIS) dalam satu kenyataan medianya mengesahkan telah menahan Shahrizal atas tuduhan khalwat di Kayangan Apartment, Taman Sri Subang, pada pukul 3.50 pagi.

Penahanan tersebut dilakukan di bawah Seksyen 29(1) A dan B, Enakmen Jenayah Syariah Selangor 1995 selepas Bahagian Penguatkuasaan jabatan itu menerima aduan daripada pihak awam berhubung kegiatan berkenaan.

Jika disabitkan kesalahan, pelaku boleh didenda tidak melebihi RM3,000 atau dipenjarakan selama tempoh tidak melebihi dua tahun atau kedua-duanya sekali.

Sebelum itu, aktor yang popular menerusi drama Asmara ini telah bertunang dengan seorang doktor yang dikenali sebagai Redzwani Puteri pada bulan Disember 2012. (rtky/fr)


Lana Nordin: Artis Pun Punya Perasaan

Artis pun ada perasaan! Itulah luahan dan kata-kata oleh pelakon seksi Lana Nordin ketika diminta mengulas mengenai kata-kata kesat yang dilemparkan oleh sebilangan pengikutnya di akaun Instagram.

Katanya lagi, tidak perlulah seseorang itu menghina atau mengeluarkan kata-kata kesat, cacian atau makian di akaunnya itu, kerana gambar yang dipaparkannya adalah merupakan dirinya yang sebenar dan sekiranya seseorang iti tidak menyukainya tidak perlulah untuk melihat atau mengikuti perkembangannya itu.

“Saya rasa tak perlu untuk mengeluarkan kata-kata sebegitu terhadap saya dalam gambar yang saya paparkan ke dalam akaun saya itu, ini kerana itu adalah hak saya dan apa yang saya buat adalah benda yang betul dan tidak salah untuk saya menjadi diri saya tanpa perlu untuk bermuka-muka di depan orang ramai.”

“Sudah-sudahlah untuk mengutuk saya kerana kami sebagai artis ada perasaan juga, jangan ikut sedap mulut untuk mengata hal orang. Sekiranya anda seorang artis bagaimana pula ada orang memaki hamun anda? Apakah perasaan anda? Fikirkanlah.

Dia juga turut berpesan sekiranya seseorang itu tidak suka melihat aksi-aksi yang dipamerkan ke dalam akaun instagramnya itu agar mereka semua tidak lagi mengikutinya dan jangan lagi melihat.

Sebaliknya dia memberi amaran akan ‘block’ akaun mereka itu semua. Lana juga turut memberitahu bahawa setakat ini lebih dari 10,000 akaun Instagram yang sudah di ‘block’ olehnya kerana tudak tahan sikap sesetengah peminat yang memberikan kata-kata negatif kepada dirinya.

“Kalau tidak suka jangan tengok, atau jangan ‘follow’ saya. Kalau tak saya akan ‘block’ anda daripada mengakses akaun Instagram saya. Sebelum ini, bila saya ‘private’ orang kata saya sombong. bila saya ‘open’ orang pula maki saya.

Dengan itu lebih baik jangan tengok kalau tidak saya akan ‘sound’ balik kerana kalau sekali atau dua kali mungkin boleh saya terima tetapi sekiranya sudah acap kali, hilang sudah kesabaran saya ini,”katanya mengakhiri perbualan. (rtky/hfz)


Fakta Hiburan Yang Perlu Anda Tahu Sebelum Masuk Pejabat Hari Ini (N.447)

VIDEO HARI INI: Bagaimana rupanya kalau filem Thor di’pasarkan sebagai sebuah filem romantik komedi? It’s sort of like No Strings Attached, tetapi lebih dengan banyak letupan.

Pelakon Sharnaaz Ahmad berkata beliau tidak terdesak untuk segera mencari pengganti bekas kekasihnya penyanyi Shila Amzah bagi mengisi kekosongan di hatinya & mampu fokus kepada kerjayanya ketika ini. – mStar Online

Akibat para peminat fanatik yang membuat rusuhan di luar & merosakkan harta benda hotel serta melanggar arahan polis, Justin Bieber telah diminta keluar dari sebuah hotel di Argentina. Kerana peminat, selebriti menjadi mangsa. – US Magazine

Bintang yang bakal muncul dengan sebuah filem yang berkisar pornografi, Don Jon Scarlett Johansson percaya dengan etika betul, pornografi boleh menjadi sesuatu yang produktif untuk kedua dua pihak lelaki atau perempuan. – Huff. Post

Penyanyi pop & selebriti Korea, Ailee menjadi bahan bualan ramai dan juga media apabila ada laporan menyebut sekeping gambar bogel beliau sudah tersebar dan ianya sendiri sudah di’sahkan oleh agensi beliau sendiri dan tampil dengan penjelasan. – Soompi

Katy Perry muncul di 2013 MTV European Music Awards dengan memakai sebentuk cincin bertatah berlian dan ini menimbulkan spekulasi yang beliau sudah bertunang dengan kekasihnya, John Mayer. Kalau belum pun, sudah masa rasanya. – Too Fab


Zain Saidin, Che Ta Belanja RM200,000 Untuk Persiapan Kahwin

Pasti ramai antara anda yang tertanya tanya bilakah tarikh sebenar perkahwinan pasangan ini bakal berlangsung. Rozita Che Wan & Zain Saidin sehingga hari ini masih memaklumkan apa apa tetapi semua dapat lihat yang mereka berdua ligat membuat persiapan kahwin.

BACA: Rozita Che Wan, Zain Saidin Ke London Jalani Sesi Fotografi Pra Perkahwinan

Bercakap kepada Berita Harian, Rozita Che Wan mendedahkan yang mereka telah membelanjakan RM200,000 untuk barang hantaran sahaja & jumlah barang yang di’beli untuk mereka berdua masing masing bernilai RM100,000.

Pelakon ini juga di’fahamkan telah membayar jurugambar, Annas Eskay sebanyak RM20,000 untuk sesi fotografi pra perkahwinan sahaja dan kami kira akan ada bayaran lain untuk gambar majlis pernikahan, resepsi sebelah perempuan & lelaki dan Tuhan sahaja tahu apa majlis lagi.

BACA: Zain Saidin, Rozita Che Wan Bakal Umumkan Tarikh Nikah Pada 25 November Ini

Selain itu, Rozita Che Wan sendiri sudah terbang dua kali ke kota London untuk mencari barang hantaran perkahwinan dan pasangan ini turut memperuntukkan RM100 kos jamuan untuk setiap seorang tetamu yang hadir ke majlis perkahwinan. Kami datang, for sure.

Rozita Che Wan turut memberitahu yang tujuan beliau mengirimkan gambar ketika di London dan Paris hanyalah sekadar berkongsi kegembiraan dan bukannya untuk menunjuk atau riak.

“Niat saya sekdar berkongsi kenangan saja di laman Instagram. Tak ada niat nak menunjuk nunjuk apatah lagi nak bersikap riak. Tetapi saya sudah biasa dengan sesetengah manusia termasuklah pengikut di laman Instagram yang berfikiran sempit atau sebaliknya,” ujarnya. (rtky/m)